petak, 29. januar 2016. 17:53h\nSvečano potpisivanje ugovora za sedam korisnika stanova za izdavanje, na period od pet godina, održano je danas Grad Pančevo\nDogađaju su prisustvovali članica Gradskog veća zadužena za područje rada, zapošljavanja i socijalne politike Suzana Jovanović, direktor JP "Gradska stambena agecija" Pančevo Aleksandar Brkić i predsednica Komisije za davanje u zakup gradskih stanova Zdenka Jokić i korisnici.\nČlanica Gradskog veća Suzana Jovanović istakla je da je socijalno stanovanje javni stambeni fond, odnosno da je reč o stanovima u vlasništvu grada koji se izdaju u zakup po ekonomskoj zakupnini, koja je mnogo pristupačnija i iz tih razloga, visina prihoda je jedan od važnih kriterijuma, te za stanove mogu konkurisati oni koji imaju primanja niža od trostrukog iznosa prosečne zarade.\nPrema nekim podacima, više od 3.000 ljudi nema rešeno stambeno pitanje, da računamo da je minimum 1.000 ljudi u grupaciji za socijalno stanovanje, s tim što među tih 1.000 svakako ima i onih koji čak ne mogu da zadovolje uslove za socijalno stanovanje. To je naredni korak o kojem ćemo mi razmišljati. U ovom trenutku, Grad je podržao ideju Gradske stambene agencije da sve lokacije u gradu gde su stari opštinski stanovi, kako ih svi nazivaju, gde na tim lokacijama nema ničega ili ima razrušenih objekata, da se svaka takva lokacija aktivira, očisti, pripremi za izgradnju. Danas smo bili u prilici da vidimo jedan objekat iz takvog korpusa, rekla je Suzana Jovanović i poručila da je Grad, zajedno sa Gradskom stambenom agencijom, krenuo da aktivno radi na rešavanju stambenog pitanja i potreba građana, koje će doći ne preko noći, ali blagovremeno.\nVrednost stambenog objekta u Ulici Maksima Gorkog je 22 miliona dinara, a izgrađen je zajedničkim sredstvima Ministarstva građevinarstva, Grada i Gradske stambene agencije.\nKvadrature stanova kreću se od 30 do 50 kvadrata i izdaju po ekonomskoj zakupnini.\nDirektor JP "Gradska stambena agecija" Aleksandar Brkić rekao je da je objekat u ulici Maksima Gorkog br. 97 započet krajem 2013. godine i da je završen u roku, a da su investiciju finansirali Ministarstvo građevinarstva, saobraćaja i infrastrukture RS i Grad Pančevo i "Gradska stambena agencija" od postojećeg fonda stanova za otkup bila je u obavezi da reinvestira u takve objekte.\nTo je samo jedan u nizu od objekata koji ćemo početi. U delu je renoviranje starog gradskog jezgra i dvorišnih stanova, dakle da obnovimo uži centar, a onda se širimo dalje, poručio je Brkić i rekao da je u toku procedura izrade projektne dokumentacije za objekat u Čumićevoj ulici. Ovaj objekat sadržaće šest stambenih jedinica i očekuje se da će njegova izgradnja će početi narednih meseci.\nJedna od korisnika Svjetlana Šljivar živi kao podstanar više od deset godina i, kao majka troje dece, srećna je što će sada svako imati svoj prostor, pošto su do sada živeli u jednoj sobi.\nŽiveću u nekom uređenom stanu, u kome sve funkcioniše i sve je kako treba. U stanovima u kojima sam živel isto se plaća kirija, ali uslovi stanovanja nisu svuda isti, tako da mi ovo zaista znači, rekla je korisnica.\nKorisnicima stanova će sledeće nedelje biti dodeljeni ključevi stanova, a kako kažu u Gradskoj upravi, ovom događaju će prisustvovati i ministarka građevinarstva i urbanizma Zorana Mihajlović.\n0 #1 Aleksandar 17-03-2016 20:52\nA nas stan, pojeo vuk magarca kada se za vreme bombardovanja"zagubila"dokumentacija mog pokojnog oca...i sada se svi prave ludi


16.2.2021. U prostorijama Pododjeljenja za podršku mjesnim zajednicama, nevladinim organizacijama i udruženjima građana danas je uručena donacija UNDP-ja od 30 paketa za potrebe brčanskih zdravstvenih radnika.\nŠef Odjeljenja za stručne i administrativne poslove Nedim Hamzabegović rekao je da je donacija, koju čine nesterilizovani mantili, realizovana u okviru projekta „Odgovor na COVID-19“ i projekta „Jačanje uloge MZ u BiH“ koju zajednički provode ovo odjeljenje i UNDP.\n„U borbi protiv korona virusa iz naše lokalne zajednice iskazane su određene potrebe za maskama, rukavicama i mantilima. U prethodnom periodu rukavice i maske su stigle i podijeljene su, a evo danas je stiglo 2.400 nesterilizovanih mantila koje ćemo predati JZU 'Zdravstveni centar Brčko' koje će oni koristiti u svojim redovnim aktivnostima“, rekao Nedim Hamzabegović.\nDirektor JZU „Zdravstveni centar Brčko“ Nihad Šibonjić istakao je da je ovo vrlo značajna donacija jer bi bez njih vrlo teško organizovali sve poslove koji se tiču borbe protiv korona virusa.\n„I sami ste upoznati da smo imali jedan veliki talas COVID pacijenata tokom prethodna tri mjeseca. Situacija se trenutno popravlja, međutim, tako veliki broj pacijenata zahtijeva izuzetno velike resurse što se tiče zaštitne opreme. Naravno, svaka vrsta pomoći, a do sada smo ih imali od različitih institucija, dobro dođe i služi nam da ovu situaciju lakše prevaziđemo“, istakao je Šibonjić.\nŠef Pododjeljenja za podršku MZ, NVO i UG Anica Radić Savić rekla je da je ova donacija plod dugogodišnje saradnje s Razvojnim programom Ujedinjenih naroda u BiH.\nVrijednost donacije iznosi 20.000 KM.


Nastavak uspešne saradnje - Grad Prokuplje\nTri postavke Narodnog muzeja Toplice-kulturna dobra od najveće važnosti za SrbijuRodni kraj se ne zaboravljaAkcija dobrovoljnog davanja krvi u ponedeljakPošumljavanje i novi šumski putevi na teritoriji ProkupljaMali glumci najbolji promoteri pozorišne predstaveStavljanje u funkciju turističkih potencijala grada, prioritet rada Turističke organizacijeGuslarsko veče u čast Svetom SaviBesplatne članske karte za korisnike Doma za smeštaj i negu starih licaPreventivni ginekološki pregledi u Domu zdravljaDom kulture: Nekad i sad\nAktivnosti na formiranju industrijske zone\nRepublički, skupštinski odbor zaseda u Prokuplju\nPredsednik Opštine Prokuplje Aleksandar Simonović prisustvovao je prijemu u ambasadi Kraljevine Norveške, koji je organizovao ambasador Arne Sanes Bjornstad. Prijemu su prisustvovali i predstavnici naše bratske Komune Hemnes kao drugih bratimljenih opština i gradova Srbije i Norveške.\nPrema rečima predsednika Simonovića ovom prilikom predstavnici naših opština upoznati su sa konkursom za finansiranje projekata iz različitih oblasti života i rada,koji će raspisati ambasada Kraljevine Norveške .\n– Budžet za finansiranje projekata biće znatno veći,nego ranijih godina ,a prednost će imati opštine koje su pobratimljene sa gradovima i regionima iz ove zemlje – objasnio je Simonović.\nDelegacija Opštine Prokuplje prisustvovala je i tematskoj sednici u organizaciji Skupštine Autonomne pokrajine Vojvodine koja je bila posvećena jačanju saradnje sa regionom Norland u Kraljevini Norveškoj.\nInače,Prokuplje i Komuna Hemnes iz Kraljevine Norveške,pobratimile su se 1985. godine i uspostavile bliske veze kroz kulturnu,sportsku ali i druge vidove saradnje,u kojima je učestvovao veliki broj pre svega tadašnjih osnovaca i srednjoškolaca. Ta saradnja je u par navrata stagnirala,ali se na inicijativu Norvežana u poslednje vreme ponovo obnavlja i unapređuje.\nTri postavke Narodnog muzeja Toplice-kulturna dobra od najveće važnosti za Srbiju\nRodni kraj se ne zaboravlja


Izvor: Radio 021, 04.Nov.2019, 08:11\nNova grupa za odvikavanje od pušenja formiraće se danas, 4. novembra.\nSvi zainteresovani mogu doći u 18 časova u Dom zdravlja u Rumenačkoj ulici. Prijave su moguće i na broj telefona 064/808-81-20 ili na mejl cpznovisad@gmail.com.\nVozio autobus sa 3,3 promila alkohola u krvi\nPolicajci u Bosni i Hercegovini proteklog vikenda uhapsili su vozača autobusa koji je imao 3,3 promila alkohola u krvi...Vozač J.G. (51) iz Sarajeva odmah je isključen iz saobraćaja i priveden...Vozio je autobus na relaciji Fojnica - Sarajevo...Autor: Tanjug..Preuzimanje delova teksta ili teksta...


Cilj 4. Obezbediti inkluzivno i kvalitetno obrazovanje i promovisati mogućnosti celoživotnog učenja - Ciljevi održivog razvoja\n4.1 Do kraja 2030. obezbediti da sve devojčice i dečaci završe besplatno, jednako i kvalitetno osnovno i srednje obrazovanje koje vodi ka relevantnim i delotvornim ishodima učenja.\n4.2 Do kraja 2030. obezbediti da sve devojčice i dečaci imaju pristup kvalitetnom razvoju u ranom detinjstvu, brizi i predškolskom obrazovanju kako bi se pripremili za osnovno obrazovanje.\n4.3 Do kraja 2030. obezbediti jednaku dostupnost jeftinog i kvalitetnog tehničkog, stručnog i tercijarnog obrazovanja, uključujući univerzitetsko, za sve žene i muškarce.\n4.4 Do kraja 2030. znatno povećati broj mladih i odraslih koji imaju relevantne veštine, između ostalog i tehničke i stručne, za zaposlenje, pristojne poslove i preduzetništvo.\n4.5 Do kraja 2030. eliminisati rodnu nejednakost u obrazovanju i obezbediti jednak pristup svim nivoima obrazovanja i stručnim obukama za ranjive grupe, uključujući osobe sa invaliditetom, starosedelačko stanovništvo i decu u ranjivim situacijama.\n4.6 Do kraja 2030. obezbediti da svi mladi i znatan broj odraslih (i muškaraca i žena) postignu jezičku i numeričku pismenost.\n4.7 Do kraja 2030. obezbediti da svi učenici steknu znanja i veštine potrebne da se unapredi održivi razvoj, između ostalog i putem edukacije za održivi razvoj i održive stilove života, ljudska prava, rodnu ravnopravnost, kao i za promovisanje kulture mira i nenasilja, pripadnosti globalnoj zajednici i poštovanja kulturne raznolikosti i doprinosa kulture održivom razvoju.\n4.a Izgraditi i poboljšati obrazovne objekte koji su prilagođeni deci, osobama sa invaliditetom i rodnim razlikama, te obezbediti bezbedna, nenasilna, inkluzivna i delotvorna okruženja za učenje za sve.\n4.b Do kraja 2020. na globalnom nivou znatno proširiti broj stipendija koje su dostupne zemljama u razvoju, posebno najnerazvijenijim zemljama, malim ostrvskim državama u razvoju i afričkim zemljama, za pohađanje višeg obrazovanja u razvijenim zemljama i ostalim zemljama u razvoju, uključujući stručnu obuku i informacione i komunikacione tehnologije, kao i tehničke, inženjerske i naučne programe.\n4.c Do kraja 2030. znatno povećati broj kvalifikovanih učitelja, između ostalog i kroz međunarodnu saradnju za obuku učitelja u zemljama u razvoju, posebno u najnerazvijenijim zemljama i malim ostrvskim državama u razvoju.


Dram i KST Hor za 8. rođendan Serbia4youth - Highwaystar Magazine\nDram i KST Hor za 8. rođendan Serbia4youth\nSerbia4Youth, odnosno “Srbija za mlade” je organizacija za omladinski turizam osnovana 06. oktobra 2011. godine u prostorijama Turističke organizacije Srbije u Čika Ljubinoj ulici br. 8. Tim mladih ljudi, budućih ekonomista, dizajnera, menadžera, filologa i drugih stručnjaka, okupio se oko zajedničke ideje: da kombinujući znanja iz ekonomije i turizma, kulture, informacionih tehnologija i kreativnog dizajna napravi iskorak ka drugačijoj percepciji Srbije kao dinamične, atraktivne i izazovne zemlje.\nOni će 8. novembra sa početkom u 20h u beogradskom Domu omladine proslaviti svoj 8. rođendan. Na rođendanu će nastupiti i uveličati ovu priliku izvođači i sastavi kao što su Dram, Pitchwise, KST Hor, Jovana Milanov i DJ S4y.\nOsim toga, na festivalu će biti organizovan i Festival Omladinskog Turizma na kom će se promovisati sve moderne i atraktivne destinacije Srbije koje žele da privuku najaktivniju ciljnu grupu turista koji čine preko 20% ukupne potrošnje u turizmu na globalnom nivou.\nBroj ulaznica je ograničen. Ulaz je slobodan za sve članove, prijatelje, partnere, kao i one koji žele da se pridruže njihovoj ekipi i dele pozitivnu energiju. Ulaznice se mogu preuzeti u njihovoj kancelariji u Balkanskoj 18/99.\nPrevious Buč Kesidi završili snimanje albuma\nNext Nekadašnji članovi sastava Judas Priest se ujedinjuju


Napisao misha, 2017-12-03 23:51:56 u Novosti\n“Oni koji misle da je to što imaju na društvenim mrežama njihovo – duboko se varaju“ – ovim je Predrag Milićević, rukovodilac Sektora marketinga i komunikacija u RNIDS-u započeo svoje predavanje. „Svako ko poveruje da je nešto na adresi facebook.com njegovo, nek proveri ko je vlasnik tog domena. Jer vlasnik domena je i vlasnik onog što je na njemu. Svaka društvena mreža ima svog vlasnika, koji u svakom trenutku može da promeni uslove korišćenja i da, zbog toga, ponosni „vlasnik“ fan stranice ostane bez ičega na Internetu“, rekao je Milićević i podsetio na primer jednog pisca i umetnika iz Amerike, koji je ostao bez svega na čemu je radio 14 godina, kada mu je Gugl bez ikakve najave izbrisao blog i lični nalog. „Pravo vreme da registrujete domen je kada vam poslovna ideja padne na pamet. Sve nakon toga može biti kasno“, podsetio je Milićević i savetovao prisutne da svoje poslovne ideje zaštite pravovremenom registracijom internet domena.\nMiloje Sekulić, osnivač i vlasnik agencije "Homepage" i član UO RNIDS se složio da je sadržaj važan za nečije poslovanje ali podsetio da ga treba objavljivati i na društvenim mrežama: „ Na ulici i u kafićima se družimo – pa tako i na društvenim mrežama. U kancelarijama radimo a u radnjama kupujemo – pa tako i na našim veb sajtovima. Ljudi na društvenim mrežama jesu, a na sajtove dolaze“. Upravo ovo treba imati u vidu prilikom postavljanja osnova sopstvenog internet poslovanja, što Sekulić smatra posebno važnim dok ističe: „Naša uža i šira porodica, društvo iz srednje škole, kolege sa posla – sve su to neke naše mikro društvene mreže. Upravo to nas podseća da su njihova osnova ljudi, i da u poslovanju najpre treba brinuti o ljudima i njihovim potrebama, a zatim o tehnologiji“.


Montenegro erlajns: Suspendovano nam pravo da slećemo na beogradski aerodrom | Boom93\n„‘Montenegro erlajnsu’ predstoji borba za što brže i kvalitetnije povezivanje Crne Gore avio-linijama prema svim evropskim destinacijama i mi ćemo tom zadatku biti posvećeni. Industrija u kojoj poslujemo ne bi trebalo da zavisi od političkih odluka. Bez obzira na ovu nenadanu odluku Beograda, Srbija svakako ostaje deo naših saobraćajnih planova i pokušaćemo da damo doprinos da se posljedice kovida 19, u ekonomskim smislu, što prije saniraju“, navodi se u saopštenju crnogorske avio-kompanije koju je preneo RTS.\nVest o zabrani sletanja“Vijestima“prethodno je, osim iz kompanije, nezvanično potvrđena i iz izvršne vlasti.\nSa podgoričkog aerodroma prethodna dva dana organizovani su specijalni letovi MA za crnogorske visokoškolce koji studiraju u Srbiji. Prema nezvaničnim informacijama „Vijesti”, planirani su i novi za više od 100 crnogorskih studenata koji treba da završavaju studentske obaveze u Srbiji od 1. juna.\n„Blic“ je ranije preneo da je Direktorat civilnog vazduhoplovstva Srbije, na osnovu reciprociteta, doneo meru kojom se zabranjuje sletanje aviona „Montenegro erlajnsa“ na beogradski aerodrom.\n„Nasuprot tome, u skladu sa Odlukom o izmenama i dopunama Odluke o proglašenju bolesti kovid-19 izazvane virusom SARS-KoV-2 zaraznom bolešću, uklonjena su ograničenja za ulazak stranih državljana, uključujući i državljane Crne Gore, u Republiku Srbiju. Imajući navedeno u vidu, princip reciprociteta u kretanju putnika između dve države je ozbiljno narušen, što neposredno utiče na reciprocitet u obavljanju redovnog avio-prevoza iz člana 13 stav 1 Pravilnika o izdavanju odobrenja stranom avio-prevozniku za obavljanje medjunarodnog javnog avio-prevoza sa Republikom Srbijom, i to na štetu avio-prevozilaca registrovanih u Republici Srbiji“, navodi se obrazloženju, kako je naveo Blic.\nOznakeCrna Gora Montenegro Erlajns Srbija


Poslije proglašavanja neovisnosti Kosova, grupe demonstranata u Beogradu protestiraju protiv američke i slovenske "potpore albanskim vođama" u Prištini.\nDok Albanci slave tek usvojenu deklaraciju o neovisnosti Kosova, Srbi protestiraju u Beogradu gdje je više od 65 ljudi povrijedjeno u sukobima sa specijalnim postrojbama srbijanske žandarmerije u nedjelju navečer.\nU beogradskoj Hitnoj pomoći, doktor Aleksandar Marinković nije mogao dati konačan broj povrijeđenih ali je potvrdio brojku od 18 policajaca i 10 civila koji su pretrpjeli ozljede ispred američkog veleposlanstva, javila je novinska agencija Beta.\nOzlijeđeni pripadnici žandarmerije, mnogi sa teškim povredama i obilnim krvarenjima, smješteni su u Vojno-medicinsku akademiju.\nIz Urgentnog centra Kliničkih bolnica Beograda, kažu kako su primili više od 35 lakše povrijeđenih ljudi koji su poslije medicinske pomoci pušteni kućama.\nOko 300 demonstranata, pretežito mlađih ljudi, bacalo je kamenje i kante za smeće na policajce koji su tek uporabom palica i suzavca uspjeli rastjerati napadače od zgrade američkog veleposlanstva u centru Beograda.\nGrupe huligana nastavile su divljati Beogradom. Demolirali su restorane McDonald’sa na Slaviji i na Terazijama u najužem centru, pljačkali kioske i lupali po automobilima.\nU divljanju demonstranata stradale su i novinske ekipe televizijskih postaja državne televizije RTS, kao i ekipe televizija StudioB, B92 i agencije Fonet.\nPolomljena su i stakla na slovenskom veleposlanstvu u Beogradu\nDemonstranti su nosili zastave Srbije i parole “Kosovo je Srbija” i “Ubi, zakolji, da Šiptar ne postoji,” te su skandirali ime haškog optuženika Ratka Mladića - javila je privatna radio-televizija B92.\nDemonstranti su izašli i na ulice u Novom Sadu, drugom po veličini gradu u Srbiji, gdje su razbili stakla na McDonald’s restoranu i na tri pekarnice, vjerojatno u vlasništvu Albanaca. Policija je zaustavila demonstrante u pokušaju da napadnu slovenski trgovački centar Mercator, javili su beogradski mediji.


Savanović: Sindikat neodgovoran, protesti nemaju smisla\n25.12.2015. / 9:21\nSARAJEVO, Ministar rada i boračko-invalidske zaštite Republike Srpske Milenko Savanović ocijenio je da je odnos Saveza sindikata Republike Srpske u procesu utvrđivanja novog zakona o radu neodgovoran, zbog čega ne vidi smisao protestnog okupljanja najavljenog za 28. decembar u Banjaluci.\n“Sindikat uopšte nije htio da razgovara o predloženoj radnoj verziji novog zakona o radu. Oni nisu učestvovali u dijalogu, nego su samo insistirali da se izvrše izmjene i dopune postojećeg Zakona o radu”, rekao je Savanović za portal “Vijesti.ba”, ističući da izmjene i dopune po poslovniku Narodne skupštine Srpske nije bilo moguće uraditi.\n“Radna verzija nije bila zakovana, bilo je mogućnosti da socijalni partneri iskažu svoje stavove, a onda da popravljamo ono što nije dobro kako bismo dobili verziju koja je opšteprihvatljiva”, napomenuo je Savanović.\n“Oni su bili maksimalno kooperativni u dogovorima i nuđenju rješenja, ali su, sa druge strane, bili i isključivi u nekim svojim rješenjima. No, s obzirom na to da su učestvovali u razgovorima, skoro sve stvari smo usaglasili”, naveo je ministar rada i boračko-invalidske zaštite Srpske.\n“Ako nisu željeli dijalog o ovako ozbiljnom zakonu, zaista ne znam šta je smisao i suština njihovog protesta, ali to je njihovo legalno i legitimno pravo. Niko im to neće uskratiti”, rekao je Savanović.\nTagovi: izbormilenko savanovicsavez sindikatavaznozakon o radu


Ukrajina mora da isplati dugovanja ili će Rusija preduzeti mere - 20.02.2015, Sputnik Srbija\nRusija će morati da preduzme ozbiljne mere ako Ukrajina ne isplati sva dugovanja za gas, izjavio je premijer Rusije Dmitrij Medvedev. 20.02.2015, Sputnik Srbija\npolitika, vesti, rusija, ekonomija, svet\n17:30 20.02.2015 (Osveženo: 16:19 05.10.2015)\nRusija će morati da preduzme ozbiljne mere ako Ukrajina ne isplati sva dugovanja za gas, izjavio je premijer Rusije Dmitrij Medvedev.\nOn je rekao da uprkos velikoj potražnji gasa u Ukrajini, Rusija mora da reaguje u skladu sa propisanim ugovornim obavezama. „Bilo da se to tiče korisnika koji se nalaze na teritoriji cele Ukrajine ili nekih drugih delova te zemlje, mora da se plati celokupna isporuka gasa“, poručio je Medvedev.\nOn je istakao da će Rusija dopremati gas toj zemlji sve dok su izmirena sva dugovanja, uključujući i ona za gas koji je Rusija u humanitarne svrhe do samoproglašenih DNR i LNR dopremala alternativnim putevima.\n„Naše ukrajinske kolege mogu ili da plate, ili ćemo mi, kao i obično, preduzeti ozbiljne mere“, zaključio je Medvedev.\nVlasti samoproglašenih republika ranije su saopštile da je Ukrajina prestala da isporučuje gas na Donbasu. Ukrajinske vlasti su objasnile da je isporuka gasa obustavljena zbog kvara na cevovodu. Ubrzo potom, „Gasprom“ je počeo alternativnim putevima da isporučuje gas jugoistočnoj Ukrajini.


Otkrijte Renault Trafic prilagodljivo dostavno vozilo\nRenault TraficLAKO KOMERCIJALNO VOZILO\nOdvezite svoj Trafic uz posebnu ponudu\nOdvezite svoj Trafic uz mesečnu zakupninu:\nVeć od 283 € + PDV.\nfunkcionalni dizajn Kombi koji je robustan i dinamičan – svakoga dana\nGlatke linije, hromirana maska, puna LED prednja svetla, svetla za maglu sa dvostrukom funkcijom, upečatljivi svetlosni potpis itd.\nSa svojim modernim i sofisticiranim prednjim krajem, Trafic kombinuje robusnost i izdržljivost kako bi se dobio dizajn koji povećava vašu efikasnost.\nImamo pravi, Trafic za vaše potrebe\nOd 25.788 €\nOd 28.788 €\nNa sve smo mislili da bismo vam olakšali svakodnevni život\nTrafic poseduje pametan dizajn koji vam pomaže da se suočite sa svakim izazovom koji se nađe pred vama:\nDugački utovarni preklop\nPovezani multimedijalni sistemi\nAndoid Auto™ & Apple CarPlay™\nPrilagođen alat za rad\nIndustrija hrane, građevinarstvo, zdravstvena zaštita itd. Pošto je vaše preduzeće jedinstveno, imamo posebno rešenje za vaše svakodnevne potrebe! Otkrijte našu opremu, našu dodatnu opremu i naša rešenja za preradu „ključ u ruke“.\nPogledajte dostupne podatke o motoru, menjaču i pogonu\nTrafic poseduje novi motor od 2,0 L i novi automatski menjač sa dvostrukim kvačilom EDC.\nTo vam nudi više udobnosti, snage i obrtnog momenta uz smanjenje potrošnje za potpuno ugodno i efikasno iskustvo vožnje.\nSistemi za kontrolu prijanjanja\nDa li treba da vozite po nezgodnom terenu?\nOtkrijte naša rešenja za vuču: pomoć pri kretanju na uzbrdici i Extended Grip.\npogledajte diminzije i specifikacije\nOtkrijte više o vozilu Trafic


Donacija od 25 miliona dinara - Dnevni list Danas\nPočetna » Beograd » Donacija od 25 miliona dinara\nBeograd pomaže Japanu nakon nezapamćene tragedije\nGrad Beograd je izdvojio 25 miliona dinara na ime pomoći narodu Japana nakon nezapamćene tragedije koja je prošle sedmice zadesila ovu zemlju.\n0Piše: G. R. 15. marta 2011. 23.07\nGrad Beograd uputiće apel svim gradskim opštinama i preduzećima čiji je osnivač da se uključe u akciju pomoći i doniraju sredstva u skladu sa svojim mogućnostima.\n– Brojni su pozivi upućeni na Kabinet gradonačelnika kojima Beograđani žele da iskažu koliko saosećaju sa narodom Japana i koliko su zahvalni za sve što su u ime prijateljstva učinili za nas proteklih godina, nudeći istovremeno i svoj lični doprinos u pomoći koju će Beograd pružiti. Želja nam je da na ovaj način bar malo pomognemo u obnovi Japana, zemlje dokazanog prijatelja Beograda i Srbije – izjavila je Tatjana Pašić, pomoćnica gradonačelnika.\nGradonačelnik Beograda uputio je prošle sedmice u ime Beograđana i u svoje lično ime telegram saučešća narodu Japana, a u razgovoru sa japanskim ambasadorom u Beogradu Tošiom Cunozakijem ponudio i svu neophodnu pomoć.


Strateški nuklearni potencijal Rusije - Fakultet za diplomatiju i bezbednost\nStrateški nuklearni potencijal Rusije\nIzvor: Pečat, Saša Francisti\nGodinama unazad SAD i njegovi NATO partneri ignorišući opravdane primedbe Rusije uporno instaliraju protivraketni štit u neposrednoj blizini ruskih granica. Protivraketni štit ili protivraketna odbrana (PRO) se sastoji od više radara i sistema za rano upozoravanje, koji imaju mogućnost da detektuju raketu odmah po njenom lansiranju, a zatim da nadolazeću raketu presretne sopstvenom još u početnoj fazi leta. Presretačke rakete su unifikovane i mogu se u okviru „Aegis“ sistema lansirati i sa kopna i sa mora. Radi se o kinetičkim raketama bez klasične bojeve glave tipa SM – 3 blok 1, 2 i 3. Sve rakete imaju visoke manevarske mogućnosti i razvijen sistem samostalnog navođenja i odabiranja cilja, i efektivan domet im je 500 kilometara. Imajući u vidu da će brodovi „Aegis“ sistema (18 brodova, sa po 24 rakete) krstariti Mediteranom i Crnim morem, jasno je da će dosadašnji nuklearni balans između Rusije i SAD-a biti narušen. Dakako da Rusija na ovo stezanje PRO obruča nije ostala nema.\nRAZVOJ RAKETNIH SISTEMA\nOsim diplomatskih akcija Rusija je ubrzano krenula u obnavljanje i razvijanje svojih vojnih potencijala, stavljajući akcenat na razvoj raketnih sistema različitih namena i dometa. Do sada je udarnu pesnicu ruskih nuklearnih snaga činila interkontinentalna balistička raketa R-36M2 „Vojvoda“ (po ruskoj klasifikaciji), odnosno SS-18 „Satana“ (po NATO klasifikaciji). „Vojvoda“ je sa svojih 35 metara visine i dometa više od 16. 000 kilometara sposoban da ponese deset nuklearnih bojevih glava snage do 750 kilotona svaka ili jednu termonuklearnu snage 20 megatona. Sistem „Vojvoda“ se odlikuje visokom sposobnošću proboja kroz dosadašnje antibalističke sisteme. Lansirni sistem je stacionarni, iz podzemnih silosa, što je ujedno i najveća mana ovog kompleksa.\nSam razvoj novih sistema se kreće u tri pravca. Prvi pravac je razvoj dalekometnih ofanzivnih sistema velike mobilnosti, brze reakcije i sposobnih za efikasno probijanje PRO. Drugi pravac je razvoj ofanzivnih kompleksa malog i srednjeg dometa za neutralizaciju radarskih i raketnih sistema PRO, i treći, razvoj PVO sistema i antibalističkih raketa.\nPoslednjih meseci učestalo stižu informacije o uspešnim test lansiranjima novih raketnih sistema, a poslednje je lansiranje u javnosti dobro poznatog „Topolj-M“, mobilnog sistema sa jednom nuklearnom bojevom glavom od 550 kilotona i desetak mamaca koji otežavaju posao neprijateljskoj PRO. „Topolj-M“ koristi digitalno i inercijalno navođenje u kombinaciji sa GLONASS-om, ruskom pandanu američkom GPS-u. Istovremeno, raketa ima visoke manevarske mogućnosti u silaznom delu putanje, što je čini veoma respektabilnim oružjem.\nOsim „Topolja“, Rusija je lansirala i jedan sasvim novi sistem čije se karakteristike za sada čuvaju u tajnosti, a prema dostupnim podacima očigledno se radi o nasledniku „Vojvode“, takođe nosivosti 10 nuklearnih bojevih glava i većeg broja mamaca. Ono što ovu raketu kodnog naziva SS-H-30 (na nekim mestima se pominje i pod imenom „Avangard“) razlikuje od prethodnika je manevarbilnost u svim fazama leta ka cilju. To je potvrdio i vojni analitičar „Komsomolske pravde“ Viktor Baranec:\n„Nije tajna da posedujemo manevarske hiperzvučne glave. Danas se radi o proširenju njihovih mogućnosti imajući u vidu nove ešalone PRO koje SAD i NATO nameravaju da sagrade u Evropi do 2020. godine. Ovo lansiranje rakete predstavlja već realnu pripremu za adekvatno reagovanje na planove koje imaju SAD i NATO.“\nU skladu sa tim očekuje se da će se „Avangard“ pridružiti već unapređenim sistemima „Topolj“ i „Jars“ u ruskim nuklearnim snagama. Istovremeno i ruske pomorske snage dobijaju „nove zube“. Nuklearne podmornice tipa „Borej“ i „Akula“ uskoro bi trebalo da budu opremljene novom balističkom raketom „Bulava“. „Bulava“ je raketa dometa 8.000 do 10. 000 kilometara i može da ponese od šest do 10 bojevih glava snage po 150 kilotona svaka. Pored „Bulave“ koja je na čvrsto gorivo, razvijena je i raketa na tečno gorivo „Lajner“ dvostruko boljih karakteristika, ali je neizvesno kada će početi njena serijska proizvodnja.\nŠto se tiče drugog pravca razvoja, ofanzivnih sredstava za neutralizaciju PRO, Rusija je usavršila i unapredila raketni sistem malog dometa „Iskander“ u dve osnovne verzije M i K. „Iskander M“ je standardna verzija sistema koji je montiran na samohodno vozilo i nosi dve rakete dometa 400 kilometara. Rakete poseduju bojeve glave sa 480 kilograma klasičnog eksploziva. Verzija „Iskander K“ je krilata raketa sa sto kilometara većim dometom i mnogo većim mogućnostima manevrisanja. U dosadašnjim testiranjima „Iskander“ se potvrdio kao visoko precizno oružje sposobno da ciljeve na maksimalnim dometima pogodi sa tačnošću od jednog metra, što je veoma bitno u slučaju da se moraju neutralizovati tačkasti ciljevi poput osmatračkih radara i raketnih sistema NATO-vog protivraketnog štita. Na taj način, „Iskander“ će biti „čistač puta“ za strategijske sisteme poput „Avangarda“, „Topolja“ i „Jara“.\nTreći pravac razvoja je obnavljanje i unapređivanje odbrambenih sistema za zaštitu od balističkih projektila. Još krajem šezdesetih godina u okolini Moskve izgrađeno je osam ogromnih antibalističkih kompleksa sa ukupno 64 silosa, u kojima su smeštene rakete sa nuklearnim bojevim glavama snage dva do tri megatona. Rakete su zamenjene novim sistemima 1995. godine i sada se koriste rakete A-135, koje su više puta testirane i pokazale izvanrednu efikasnost prilikom zahvata i uništavanja ciljeva. Osim stacionarnih sistema Rusija je razvila i veliki broj PVO sistema baziranih na čuvenom S-300. Trenutno se u oružane snage uvodi PVO sistem S-400 „Trijumf“. Ali na tome se ne staje. Ruske oružane snage žele u potpunosti da integrišu svoje sisteme i za pravog naslednika najavljuje se sistem vazdušno-kosmičke odbrane S-500. Prema zadatim ciljevima, S-500 („Trijumf-M“ ili „Samodržac“) će morati da bude sposoban da lovi i obara krstareće projektile, avione, rakete, hipersonične projektile, balističke projektile, pa čak i satelite! Raketa će imati domet do 600 kilometara, a moći će da presreće neprijateljske projektile do visine od 200 kilometara.\nUkoliko se svi planovi realizuju u zadatim rokovima Rusija bi do 2020. godine trebalo da ima veoma respektabilnu nuklearnu silu koja bi u svakom trenutku mogla da savlada bilo koji oblik napada i nanese potencijalnom napadaču veoma teške, ako ne i fatalne udare.\niscander 06.04.2014 at 13:07 - Reply\nzar će svijet dopustiti ljudima(SAD)koji neznaju gdje je Evropa da vladaju zauvijek?koji stalno ponavljaju .O my God,vode djecu da pucaju sa 4 godine života,koji uvode GMO,mučenja nad ljudima,teroriziraju dronovima cijelu Aziju I Afriku…\nNATO-sjeverno atlantska teroristička organizacija-vojno krilo\nEU- američko ekonomsko krilo\nSvi koji ovo čitate nemojte biti američki robovi i ulaziti u ta 2 saveza\nRade 15.12.2013 at 18:04 - Reply\nMislim da je krajnje vreme da svetskim teroristima neko skrenepažnju\niscander 07.04.2013 at 10:44 - Reply\nrusija i kina će za američke jastrebove ostati nedosanjani san zauvijek!a amerikancima bi bolje bilo da nauče nešto o svijetu oko sebe i da daju zdravstveno osiguranje svojim građanima umjesto da troše novce na nešto gdje nikad neće moći pobijediti…a o pravima kod njih netreba pričati…u nekim njihovim državama ateisti nemogu svjedočit na sudu…i takvi će valjda vladat svijetom!\niscander 24.02.2013 at 12:35 - Reply\nna politiku SAD se mora odgovoriti pravovremeno.samo strah tjera SAD da razmisle prije nego li napadnu…a što ako rusija izvede prva nuklearni udar,kako će se ameri obranit?to nigdje nitko ne uzima u obzir….kako će pohvatati iscandere,linere,bulave…?pa ruske rakete su sve hipersonične(preko 5 macha)…pogledajte usporedbe ruskih i američkih raketa(ofanzivnih i obrambenih)i rusija je ispred\nJunski ispitni rok: Prijava ispita 23.04.2018\nGost FDB Njegova ekselencija, ambasador Kube Gustavo Trista del Toro 20.04.2018\nItalijanski jezik 2: Rezultati kolokvijuma 12.04.2018\nKolokvijum: Međunarodni ekonomski odnosi 03.04.2018\nKolokvijum: Fizičko-tehnička zaštita 02.04.2018\nKolokvijum: Obaveštajno-bezbednosne službe 02.04.2018\nKolokvijum: Italijanski jezik 2 29.03.2018\nUskrs 2018: Neradni dani 29.03.2018\nKolokvijum (I godina): Evropski odnosi i EU 20.03.2018\nApsolventski ispitni rok: Mart 2017/2018 20.03.2018


Akmos Srebrenik uspješno realizovao kamp - Radio Srebrenik\nU periodu od 26. do 29. augusta 2016. godine u planinarskom domu „Lipici“, općina Srebrenik, održan je prvi edukativni omladinski kamp „(P)okreni se!“. Organizator pomenutog kampa bio je Omladinski razvojni centar „AKMOS“ Srebrenik. Na kampu su učešće uzeli mladi ljudi starosne dobi od 16 do 27 godina sa područja Tuzlanskog kantona.\nOvaj četverodnevni program za cilj je imao konkretizaciju saradnje mladih iz TK-a, formalno i neformalno osnaživanje mladih ljudi, druženje mladih te njihovo uključivanje u organizacije koje rade na pozitivnim promjenama u društvu. Na kampu su mladi imali priliku naučiti kako da pišu projekte, kako da se aktiviraju u svojim lokalnim zajednicama, da uvide značaj omladinskog aktivizma, timskog rada, te da razvijaju svoje komunikacijske vještine i povećaju nivo tolerancije prema drugom i drugačijem.\nS ciljem uspostavljanja dobre međukantonalne saradnje i predstavljanja značaja timskog rada na praktičnom primjeru, Gorska služba spašavanja Srebrenik – GSS u BiH i Gorska služba spašavanja Novi Grad Sarajevo – GSS u BiH prezentovale su rad GSS u BiH i učesnicima kampa kroz vježbu „Adrenalin park“ omogućili da i sami učestvuju u spuštanju sa tornja na Lipicima. Osim radionica i vježbi, učesnici su posjetili i Stari grad Srebrenik, tvrđavu Gradinu, gdje su upoznati sa historijom starog grada koji se u pisanim dokumentima spominje od davne 1333. godine.\nPokrovitelji ovog projekta su: Općina Srebrenik i općinski načelnik Nihad Omerović, „Tempoplast“ Srebrenik, „Hypomarket“ Srebrenik, „Džeko comerc“ Srebrenik, Medžlis IZ Srebrenik, Auto škola „Uspon“, „Great“ Srebrenik, „Printas“ Srebrenik, putnička agencija „Hazre tours“ Srebrenik, aščinica – ćevabdžinica „Bosna“ Srebrenik i pekara „Begović“ Srebrenik.\nJedan od medijskih pokrovitelkja ovog projekta je i Radio Srebrenik.\nOrganizatori edukativnog omladinskog kampa „(P)okreni se!“ na čelu sa predsjednikom Amirom Arifovićem zadovoljni su realizacijom projekta i odzivom mladih ljudi, te se ovom prilikom zahvaljuju svim pokroviteljima koji su podržali projekat i nadaju se da će ovaj projekat preći u tradiciju.\nPrethodni članakZona zagovaranja: Mladi u akciji\nNaredni članakOdržana Međunarodna smotra folklora “Seonjanka”- Seona


KUBUROVIĆ SE SASTALA SA GODFIJEM: Veoma dobra saradnja u oblasti pravosuđa! • HAPPYTV.RS\nMinistarka pravde Nela Kuburović i novi ambasador SAD Entoni Godfri ocenili su na današnjem sastanku da je dosadašnja saradnja SAD i Srbije u oblasti pravosuđa bila veoma dobra, kao i da su SAD, direktno ili kroz različite projekte USAID, kontinuirano podržavale unapređenje vladavine prava i sprovođenje reforme pravosuđa u Srbiji.\nKuburović je naglasila da su rezultati te podrške vrlo merljivi i građanima vidljivi, kao i da je to doprinelo da Srbija bude korak ispred pojedinih država u regionu i EU.\nOna je istakla veliku podršku eksperata USAID projektu pod nazivom "Vladavina prava" u izradi nove Nacionalne strategije razvoja pravosuđa, kao i prilikom izrade izmena i dopuna Zakona o izvršenju i obezbeđenju.\nAmbasador Godfri je rekao da SAD podržavaju evrointegracije Srbije, jer vide Srbiju kao stub stabilnosti u regionu Zapadnog Balkana i dodao spremnost njegove zemlje da unapredi saradnju sa Srbijom u oblasti pravosuđa.\nOn je ocenio da su postignuti konkretni rezultati u Srbiji u borbi protiv korupcije, ali da je percepcija javnosti i dalje da nije urađeno dovoljno na tom planu, zbog čega fokus u narednom periodu treba da bude na primeni zakona.\nKuburović je rekla da je Srbija 2018. godine uvela novi sistem u radu tužilaštava i sudova u borbi protiv korupcije i da je podrška SAD bila od velikog značaja prilikom obuke sudija i tužilaca za rad u posebnim antikoruptivnim odeljenjima.\nIako se Srbiji zamera nedovoljna posvećenost borbi protiv korupcije, ministarka je istakla da su dosadašnji rezultati antikoruptivnih odeljenja veoma dobri i vrlo merljivi i da se u tim odeljenjima vode postupci protiv pomoćnika ministara, direktora javnih preduzeća, sudija i drugih.\nOcenila je, međutim, da sudovi i tužilaštva nisu dovoljno otvoreni prema javnosti i da nedovoljno transparentno prikazuju te rezultate.\nKuburović je istakla i da Ministarstvo pravde ulaže velike napore da sudije i tužioci imaju što bolji zakonski okvir za efikasno procesuiranje korupcije, ali i adekvatne uslove za rad, te da nikada nije više ulagano u pravosudnu infrastrukturu kao prethodnih nekoliko godina.


RTS :: Mesi je pokrenuo "lavinu", sprema se rušenje Barselonine uprave\nFudbal Mesi je pokrenuo "lavinu", sprema se rušenje Barselonine uprave\nčetvrtak, 17. sep 2020, 14:01 -> 14:13\nFudbalski klub Barselona nalazi se u jednom od najkritičnijih perioda u poslednjih 15 godina, a turbulencije u prestonici Katalonije ne jenjavaju i posle sage o odlasku Lionela Mesija. Najbolji fudbaler sveta zatražio je raskid saradnje sa Barselonom, ali je zbog odbijanja kluba i administrativnih problema, bio primoran da ostane i odradi poslednju godinu ugovora.\nPosledice snažnog zemljotresa koji je tada zatresao "Kamp Nou" i dalje se osećaju, pa je potez Argentinca, koji je istakao da zbog ljubavi prema "Blaugrani" nikada ne bi mogao da pravdu potražuje na sudu, pokrenuo lavinu događaja koji bi mogli da donesu velike promene.\nPredsednik Đosep Marija Bartomeu je prvo, prema igračevim rečima, prevario Mesija prilikom pregovora o odlasku, a onda znajući da kupac mora da aktivira otkupnu klauzulu od 700.000.000 evra, insistirao na odbijanju bilo kakve ponude.\nČak i da je Leo otišao, budući klub (verovatno Mančester siti), morao bi da plati navedeni iznos ukoliko presuda bude u korist Barselone, što je dodatno pojačalo gnev navijača prema Bartomeuu i njegovoj upravi.\nKatalonci nisu zadovoljni radom čelnika u poslednjih nekoliko godina jer je lošom transfer politikom, prevelikim zaduživanjem, pogrešnim potezima i sakrivanjem istih, gigant ostao bez pravog i šampionskog projekta.\nZbog toga je Mesi i hteo da ode, a zbog toga je formiran i pokret simboličnog imena – "Više od pokreta", čiji je cilj iskazivanje nepoverenja aktuelnoj upravi i njeno svrgavanje. On bi uskoro mogao da bude i ostvaren.\nKako je Barselona jedan od retkih klubova čiji su vlasnici navijači, postoji mogućnost zakazivanja prevremenih izbora, ukoliko se skupi određen broj potpisa, njih 16.500. Rok je istekao u četvrtak u podne, kada je pokret saopštio da je sakupio 16.521 potpis.\nTime je napravljen veliki korak ka promenama na čelu kluba i spisak potpisa će u 18 časova biti predstavljen u klubu, kako bi prošao provere i konačnu validaciju.\nUkoliko potpisi budu potvrđeni, a iz pokreta veruju da će ih na kraju biti preko 18.000, sledi glasanje. Ako dve trećine članova bude za tu opciju, uprava pada i zakazuju se novi izbori.\nIzbori za predsednika Barselone zakazani su za mart 2021, ali će izgleda biranje nove uprave biti organizovano ranije, kako bi se sa "vlasti" skinuo Bartomeu.\nKandidati za novog predsednika trebalo bi da budu Viktor Font, Đordi Fare, Luis Fernandes i bivši prvi čovek Đoan Laporta.\nMnogima od njih cilj je da se promeni transfer politika, da se klub vrati svojim vrednostima i igračima iz legendarne La Masije, kao i da se na mesto trenera postavi čuveni vezista Ćavi Ernandes, koji "zanat peče" u Kataru.\nMesijeva sudbina još nije poznata, ali prema navodima ljudima koji su bliski Argentincu, on će razmisliti o ostanku ukoliko se promeni rukovodstvo Barselone.\nU međuvremenu, osim činjenice da su za Ivana Rakitića i Artura Vidala dobili "smešan" iznos, stigao je novi problem jer, zbog nerazjašnjenih okolnosti sa prethodnim trenerom Kikeom Setijenom, novi šef stručnog štaba Ronald Kuman još neko vreme neće moći da vodi ekipu.\nLuka Jović pobedio koronavirus\nMesi posvetio gol Maradoni, Barsa ubedljiva protiv Osasune\nRemi Valjadolida i Levantea\nNove nevolje za Barselonu, teške povrede Pikea i Roberta\nBarsin košmar još uvek traje, Atletiko slavio u Madridu


POTPISAN MEMORANDUM O ULAGANJU KINEZA U OBRENOVAC I STARU PAZOVU – Balkanekspresrb.rs\nMinistar privrede Srbije Željko Sertić kazao je nakon potpisivanja da će zahvaljujući tom dokumentu biti otvoreno 1.400 novih radnih mesta, precizirajući da je vrednost investicije u Obrenovac preko 30 miliona evra, a u Staru Pazovu oko 18 miliona evra\nU VLADI Srbije danas je potpisan Memorandum o razumevanju o investiranju kineske kompanije “Meita Group” u izgradnju pogona u Obrenovcu i ulaganju “Streit Group” u proširenje pogona te kompanije u Staroj Pazovi, čija je ukupna vrednost 48 miliona evra. Ministar privrede Srbije Željko Sertić kazao je nakon potpisivanja da će zahvaljujući tom dokumentu biti otvoreno 1.400 novih radnih mesta, precizirajući da je vrednost investicije u Obrenovac preko 30 miliona evra, a u Staru Pazovu oko 18 miliona evra. Sertić je naglasio da će u naredne tri nedelje biti pripremljen konačni ugovor za ovu investiciju kada će se znati svi detalji, među kojima je i iznos subvencija koje će obezbediti Vlada Srbije.\n“Kada se završe svi razgovori znaće se koliki će biti iznos subvencija, ali one će u svakom slučaju biti u skladu sa zakonom”, naglasio je Sertić i dodao da država neće prestati sa davanjem subvencija za dovođenje stranih investitora. Ministar privrede Srbije je dodao da se očekuje da će potpsivanjem Memoranduma Obrenovac i Stara Pazova “krenuti stopama još većeg ekonomskog razvoja, potsetivši da je Vlada Srbije do sada uložila u obnovu Obrenovca oko 60 miliona dinara.\nDanašnji dokument su potpisali Sertić i predsednik “Meita Group” Ben Če, izvršni direktor “Streit Group” Remi Bartelme, kao i gradonačelnici Begrada Siniša Mali, Obrenovca Miroslav Čučkovič i Stare Pazove Đorđe Radinović. Čučković je kazao da danas potpisani memorandum sa kineskom kompanijom predviđa izgradnju fabrike na prostoru nekadašnje “Prve iskre” u Bariču i da će to biti najveći industrijski pogon koji se zida u Obrenovcu posle 1966. kada je doneta odluka da se izgrade dve termoelektrane.\n“Iskra u Bariču je postojala do 1990. i zapošljavala je 2.200 ljudi mašinske i elektro struke, procesne opreme koji su mogli da naprave od metala sve što oko zamisli. Danas će na tom mestu biti izgrađena potpuno nova i moderna livnica sa izgrađnom svih komponenti u mašinskom delu automobilske industrije”, kazao je Čučković.\nČučković je naglasio da je početak izgradnje fabrike u Bariču predviđen za 1. april, ali da bi ukoliko sve bude spremno izgradnja mogla početi i 1. marta. “Investicija od 30 miliona evra počeće da se troši odmah, jer će radove na izgradnji fabrike i materijale izvršavati kompanije iz Srbije čime će većina tih sredstava ostati u Obrenovcu”, kazao je on. Gradonačelnik Obrenovca je dodao i da je u ovom poslu sa Kinezima Srbija pobedila Poljsku jer je imala bolje podsticaje. Kompanija Meita Guruop, prema rečima Čučkovića je multinacionalna kompanija koja ima više od 30.000 zaposlenih i neke od zemlaja u kojima posluje su Francuska, Nemačka, Indija i Kina. Snabdeva gotovo polovinu svetskog tržista klipovima, nosačima i blokovima motora, i rade sa svim kompanijama iz automobilske industrije.<\n«BELI» I «CRNI» GRAĐEVINCI DO KRAJA GODINE\nEKONOMIJA Državni sekretar u Ministarstvu, Miodrag Poledica, rekao je da su identifikovana ukupno 542 preduzeća čija je osnovn


U akciji "Skener" uhapšeno 46 osoba - Raski Portal\nU susret novom Zakonu o transfuziji\nDVA UDESA NA IBARSKOJ MAGISTRALI KOD KRALjEVA: Troje povređenih, saobraćaj bio zaustavljen satima\nredakcija March 19, 2016\t0 Komentara\nMinistar unutrašnjih poslova Nebojša Stefanović izjavio je danas da je širokom akcijom hapšenja “Skener” uhapšeno 46 osoba osumnjičenih za privredni kriminal, pranje novca i mito, koje su na taj način oštetile budžet za više od sedam miliona dinara.\nBEOGRAD – Ministar unutrašnjih poslova Nebojša Stefanović izjavio je danas da je širokom akcijom hapšenja “Skener” uhapšeno 46 osoba osumnjičenih za privredni kriminal, pranje novca i mito, koje su na taj način oštetile budžet za više od sedam miliona dinara.\nStefanović je na konferenciji za novinare rekao da se uhapšeni terete da su oštetili budžete Republike Srbije, AP Vojvodine i više opština u Srbiji za sedam miliona evra.\nOn je rekao da je među tim osobama i pet koje se sumnjice da su od 2009. godine do danas izvršile više krivičnih dela pranja novca i prikrivali vlasništvo nad lokalima na Zlatiboru i stanovima, iako su znali da taj novac možda potiče od prodaje narkotika.\nNa pitanje da li je reč o novcu Darka Šarića, Stefanović je odgovorio da se radi o krivičnom delu pranja novca i da je novac uložen u kupovinu nekretnina, dok je načelnik SBPOK rekao da ne može da pruži više informacija, jer je postupak u toku, ali da novac u svakom slučaju potiče od krijumčarenja narkotika,\nMeđu uhapšenima je i 15 pripadnika beogradske saobraćajne policije, koji su izvršili krivično delo primanja mita, čime je pričinjena materijalna šteta od tri miliona dinara.\nUhapšen je i sudija za prekršaje u Guči zbog primanja mita, kao i službenica PIO fonda koja je unosila fiktivni radni staž pojedinim građanima čime je budzet oštećen za 4,5 miliona dinara.\nMeđu uhapšenima je i bivši predsednik opštine Iđoš zbog zloupotreba prilikom izgradnje škole, kad je Fond za kapitalna ulaganja Vojvodine oštećen za osam miliona dinara, kao i policijski službenik u Sremskoj Mitrovici, koji je obaveštavao nelegalne trgovce duvanom o kontrolama.\nStefanović je rekao da je borba protiv korupcije veoma važna i da će policija pokazati da će svi koji to čine biti sankcionisani i snositi odgovornost.\nU Švajcarskoj uhapšen muž Maje Adrovac\nIvan Adrovac, suprug Maje Adrovac osumnjičene za pomaganje u pokušaju ubistva biznismena Milana Beka, uhapšen je u Švajcarskoj zbog sumnje da je izvršio više krivičnih dela, rekao je ministar unutrašnjih poslova.\nOn je rekao da je uhapšenom potvrđen identitet. Dodao je i da će naši državni organi sarađivati sa švajcerskim, kako bi videli kako bi mogli jedni drugima da pomognu u rasvetljavaju dela sa kojima je Adrovac povezan.\nInače, na početku suđenja Maja Adrovac je negirala da je pomogla u NN osobi u pokušaju ubistva biznismena Milana Beka u novembru 2014. godine i tokom izlaganja odbrane je tvrdila da ju je policija ucenjivala da optuži supruga.\nAdrovac se tada požalila sudu da ju je nakon hapšenja policija neprekidno ispitavala za muža i brata i da su je pitali koliko je spremna da bude u zatvoru za drugog i odvojena od dece, nad kojom joj je u međuvremenu oduzeto starateljstvo.\nIvan Adrovac je, prema pisanju medija, od ranije poznat policiji.\nMeđu uhapšenima i bivša radnica Fonda PIO\nRepublički fond PIO saopštio je da je u akciji Skener uhapšena bivša radnica tog fonda, u čijem radu je Fond još 2014. utvrdio nepravilnosti o čemu je, kako se navodi, obavešten MUP, odnosno Uprava kriminalističke policije i Služba za borbu protiv organizovanog kriminala.\n“Konstatovali smo da je prekoračila svoja službena ovlašćenja. Istovremeno, ovoj radnici je prekinut ugovor o radu i Fond je doneo i rešenje o naknadi štete koju je prouzrokovala”, navodi se u saopštenju.\nDodaje se da je ovo još jedan primer gde se, saradnjom Fonda PIO i MUP-a, sankcioniše zloupotreba službenog položaja i na taj način vraća sigurnost u institucije države.\nMUP poštovao proceduru i zakon\nMUP nije uradio ništa mimo procedure kada su u pitanju “sporni diskovi”, rekao je Stefanović povodom navoda Zaštitnika građana Saše Jankovića o uništavanju diskova u tom ministarstvu.\nStefanović je rekao da ne bi ulazio u političke kvalifikacije toga, te da bi voleo da čuje da li se MUP sumnjiči da je uradio nešto protivzakonito ili mimo procedure.\n“Ja tvrdim da nismo”, rekao je ministar novinarima u parlamentu i dodao:\n“Ako vam neko ne tvrdi da ste prekršili zakon i proceduru, onda ne znam zašto bi se državni organ upustio u neku drugu kvalifikaciju koja nije to. Svi su došli u inspekciju i kada su utvrdili da je sve urađeno po zakonu onda se daju neke dve rečenice koje ne znam čemu služe”, rekao je Stefanović.\nMinistar poručuje da je MUP prepustio nadležnim organima to pitanje, da sudovi odlučuju ko je kriv ili nije, da je MUP odgovoran vladi, parlamentu, ali i građanima, koji već na predstojećim izborima mogu da kažu da li je rađeno kako treba.\nUpitan i za navode zaštitnika da je u kabinetu ministra jedna osoba zaposlena, a da ne zna na koje radno mesto, Stefanović je rekao da je to Nemanja Pantić, čiji je otac izgubio život, jer je kao novinar istraživao korupciju i kriminal, i da ga je sramota što se na takav način govori o njemu.\n“Ako radi u Birou za medije šta mislite kojim se poslom bavi”, upitao je Stefanović.\nU susret novom Zakonu o transfuziji September 24, 2018\nDVA UDESA NA IBARSKOJ MAGISTRALI KOD KRALjEVA: Troje povređenih, saobraćaj bio zaustavljen satima September 24, 2018\nHitna služba od danas u novoj zgradi September 24, 2018\nDobri ljudi grade još jednu kuću September 24, 2018\nPORODICE MLADIĆA POGINULIH U AMERICI U ŠOKU: Tela Mladena i Aleksandra će biti dopremljena u Srbiju tek za 6 MESECI!? September 23, 2018


Tekstovi tagovani sa "Video Karte - Sapphire"\nSapphire predstavlja HD 7770 Black Diamond\n22.01.2013 u 11:36\nKompanija Sapphire predstavila je novu verziju Radeona HD 7770 Vapor-X namenjenu entuzijastima. Novi model nosi sufiks Black Diamond, a ističe se po crnoj štampanoj ploči, novom pakovanju i generalno estetskim detaljima, pre nego funkcionalnim. Očigledno je Sapphire želeo da razbije monotoniju koja je nastala dok čekamo novu generaciju GPU-ova. Imajući u vidu da je ovaj model podešen na referentne vrednosti u pogledu frekvencija, osim odličnog kulera i izrade koju smo već videli na originalnom Vapor-X modelu, nova karta zaista nema ništa istinski novo da ponudi.\nKada je predstavljen Pitcairn čip i sa njim novi Radeoni srednje kategorije, glavna primedba se odnosila na cenu koju je imao. Performanse su bile na očekivanom nivou, ali tek od skoro, kada je PowerColor spustio cenu za svoj model na oko 250 evra, stvari su došle na svoje. I neki drugi proizvođači su ispratili ovaj potez, pa sada možete naći nekoliko modela u rasponu između 250 i 300 evra što smatramo da je daleko primerenije. Kada uzmemo u obzir da po ceni dva najjeftinija Radeon-a HD 7870 možete kupiti jedan "high-end" model kao š...\nGrafičke karte srednje klase su često odličan izbor, jer nude odlične performanse po pristupačnoj ceni. Problem sa njima je to što brže zastarevaju i generalno su manje "future proof" od svoje skuplje braće. Recimo, posedujete monitor manje rezolucije i zadovoljni ste performansama svoje nove grafičke karte koja pripada pomenutoj cenovnoj klasi. Sve će biti sjajno dok ne dođete u situaciju da promenite monitor za neki od FullHD modela ili jednostavno nove igre postanu zahtevnije. Test: ASUS i Sapphire Radeon HD7870\nSapphire je nakon predstavljanja Radeona HD 7970 u referentnoj i overklokovanoj verziji u ponudu dodao i novi Dual-X model koji pored toga što ima dodatno povećane frekvencije donosi još nekoliko olakšica entuzijastima koji žele da izvuku još koji megaherc iz svojih grafičkih karti. Iako možda ne izgleda kao MSI Lightning model, ova karta predstavlja odličan balans zbog činjenice da je namenjena za overklok na vazduhu, jer većina korisnika ionako neće kupiti kartu radi obaranja rekorda, već samo želi da izvuče maksimum iz uloženog novca. Tu nišu...\nNovi AMD-ov grafički procesor sa nazivom Cape Verde koji pripada srednjoj klasi je, kako se za sada pokazalo, možda i najmanje interesantan zbog činjenice da je cena grafičkih karti na kojima se nalazi iznad onoga što smo očekivali. S obzirom na to da je trebao da zameni popularni Juniper, očekivali smo da Radeon HD7770 bude cenovno smešten oko 120 evra što bi ga učinilo odličnom zamenom u ovom cenovnom rangu. Ipak, to se nije desilo i sada Radeon HD7770 ima nezgodnu situaciju u kojoj se poredi sa HD6850 i HD6870...\nNakon nove godine i svih praznika, vreme je da se pripremimo za nove proizvode iz AMD-a koji će započeti sa kartom koja nosi Tahiti čip na sebi. Njeno testiranje je uveliko u toku i uskoro možete očekivati prvi domaći test Radeon-a HD7970, a do tada ćemo vreme "prekratiti" sa dve nove grafičke karte koje je potpisala kompanija Sapphire. Kao što i sami znate, referentnim kulerima koje Radeon karte imaju na sebi nismo nikad bili previše zadovoljni, pre svega zbog buke koju njihova turbina najčešće pravi, ali i zbog toga ...\nUbrzo nakon što je kompanija Sapphire najavila dve nove grafičke kartice bazirane na Barts grafičkom procesoru, ova dva proizvoda AMD-ovog premium partnera su se pojavila kod nas na testu. U pitanju su dva Radeon modela sa oznakom HD6850 i HD6870 od kojih prva koristi popularno Vapor-X hlađenje, dok nam je druga bila nešto zanimljivija. Radi se o Radeon HD6870 Dirt 3 Edition koji poseduje veoma dopadljiv kuler sa dva velika ventilatora. Prema rečima Sapphire-a ova kartica bi trebala da bude među najtišim Radeon-ima HD6870 čak i pri najvećem opterećenju....\nTest: Sapphire Radeon HD6870 – Vapor-X i Toxic OC\n02.03.2011 u 22:27\nVeć smo testirali blizu desetak kartica iz Radeon HD6800 serije, a nedavno smo probali i tri top modele iz kompanija ASUS i MSI, dve trećine velike Tier1 trojke poznate i po matičnim pločama i drugoj IT opremi. Sapphire ima vrlo bogatu ponudu modela baziranih na Barts čipu, pogotovo ako uzmemo u obzir da postoje samo dva modela (serija 5800 je imala i HD5830, HD5850 i HD5870 i to svaki u varijanti sa 1GB i 2GB video memorije). Ovoga puta, Sapphire se odlučio da ne komplikuje priču baš toliko, pa pored osnovnog referentnog modela, tu je...


Test na korona virus, ilustrativna fotografija\nU Republici Srpskoj registrovano je 16 novih slučajeva zaraze virusom korona, rekao je ministar zdravlja i socijalne zaštite Republike Srpske (RS) Alen Šeranić na konferenciji za novinare nakon sjednice štaba za vanredne situacije RS-a koja je održana u četvrtak u Banjaluci.\n"Devet slučajeva vezano za treći klaster u Banjaluci iz kojeg trenutno imamo najviše zaraženih. Troje od njih 16 je iz Banjaluke, ali su vezani za pojedinačne slučajeve. Pored toga imamo jednu osobu iz Ribnika i po jednu u Prijedoru, Kozarskoj Dubici i Bijeljini", istakao je Šeranić\nŠeranić je napomenuo da je ovime ukupan broj zaraženih u Republici Srpskoj povećan na 45, te da niko od zaraženih nije životno ugrožen, ali je petoro od 16 pozitivnih hospitalizovano.\n"Jedna osoba ima historiju putovanja u Beograd. Jedna je radila na aerodromu u BiH. Apelujemo i tražimo da osobe koje rade na Graničnim prelazima da imaju zaštitu i prate procedure. Jedna osoba je došla iz Austrije, rekla je da je bila u kontaktu sa četiri zaražene osoba tamo. Jedan muškarac je iz Laktaša, a novi klaster je muškarac iz Ribnika", rekao je ministar zdravlja RS-a.\nŠeranić je dodao i da je jutros na granični prelaz u Gradišci stigao autobus sa 37 putnika iz Austrije u kojem su se nalazile i četiri osobe koje su bile u kontaktu sa zaraženima od virusa korona u toj zemlji, a autobus je zadrćan na granici.\n"Uzeti su uzorci za analizu a radi se uglavnom o osobama iz Brčko distrikta a nalaze ćemo proslijediti kolegama iz Distrikta. Sve osobe su sanitetskim vozilima poslste na kućnu izolaciju", istakao je Šeranić\nOn je napomenuo I da je u ovom entitetu u nadzoru 9859 osoba ted a je 330 osoba izašlo iz nadzora.\nU RS je zaraženo 45 osoba, u BiH ukupno 63.


Islamska država osumnjičena za napad u Ankari - 12.10.2015, Sputnik Srbija\nIstražitelji terorističkog napada u Ankari veruju da je Islamska država bila umešana, izjavio je turski premijer Ahmet Davutoglu. 12.10.2015, Sputnik Srbija\nvesti, svet, politika, turska, ankara, id\n11:20 12.10.2015 (Osveženo: 11:59 12.10.2015)\n© REUTERS / Tumay BerkinA man reacts after an explosion during a peace march in Ankara, Turkey, October 10, 2015\nU subotu, dve smrtonosne eksplozije desile su se u blizini železničke stanice u Ankari uoči protesta protiv talasa nasilja između Turske i kurdskih snaga, gde je poginulo najmanje 95 ljudi a ranjeno najmanje 246.\nOn je rekao da je to bio napad na stabilnost i demokratiju u Turskoj i na njen narod.\n„Ali to neće pretvoriti Tursku u Siriju“, dodao je on.\n„Istraga se nastavlja i neću dati nikakve detalje, ali glavna verzija (terorističkog akta) uključuje Islasmku državu. Mi se približavamo jednom imenu koji će pokazati povezanost grupe. Teroristički akt u Ankari bio je pokušaj da se utiče na izbore 1. novembra kako bi se bacila senka na njih“, rekao je Davutoglu u intervjuu za tursku televiziju NTV.


Kada se žene osećaju najviše seksi? – Eklinika.rs\nPrema istraživanju magazina Britiš Samer Tajm Riport, taj osećaj ima više žena nego muškaraca, ali 36 odsto pripadnika jačeg pola smatra da je najlepši deo leta to što žene nose kupaće kostime. Oko 54 odsto ispitanica smatra da najbolje izgledaju u junu, julu i avgustu, a 83 odsto žena kaže da su tih meseci srećnije i lakše se odlučuju na flert i vezu.\nPsiholog Keri Kuper sa univerziteta Lankaster objašnjava da na taj osećaj utiču lepo vreme i više sunca, ali i raznolikost odeće. Dok žene mogu da nose različitu i raznobojnu odeću, muškarci i dalje ostaju u klasičnim odelima. Žene su i inače društvenije od muškaraca, a letnje vreme i duži dani omogućavaju im više susreta i druženja, pa su srećnije i zbog toga.\nU anketi u kojoj je učestvovalo dve hiljade ljudi , 88 odsto žena reklo je da se više smeju kada je sunčano, dok je to isto reklo 4 odsto muškaraca manje.\nČak je 92 odsto žena izjavilo da jednostavno obožavaju leto. Isto tako, 47 odsto žena reklo je da su bolje volje čim ugledaju sunce i lepo jutro, a 52 odsto priznaje da su prešle ulicu ako je bilo sunčano na suprotnoj strani.


Lajčak specijalni predstavnik EU za Zapadni Balkan | Radio Kosovska Mitrovica\n27. March, 2020 17:19 |\nMiroslav Lajčak je potvrđen za specijalnog predstavnika Evropske unije za Zapadni Balkan i dijalog Srbije i Kosova.\nNjegovo imenovanje je potvrđeno takozvanom pisanom procedurom, koja se u poslednjim nedeljama vrlo često koristi za donošenje odluka na nivou EU, zbog izolacije u kojoj se nalazi Stari kontinent i nemogućnosti da predstavnici država članica budu fizički prisutni sastancima, javlja Radio Slobodna Evropa, prenosi RTK.\nKako se saznaje, specijalni predstavnik za dijalog između Srbije i Kosova će, bez obzira na naziv njegove pozicije, najveći deo angažovanja usredsrediti na normalizaciju odnosa između Prištine i Beograda.\nPromocija mira, dobrosusedskih odnosa i vladavine prava u regionu, odnosno onaj deo koji se odnosi na ceo Zapadni Balkan, prema izvorima EU, biće Lajčakova dopunska aktivnost.\nKako su diplomatski izvori objasnili za Radio Slobodna Evropa, veće fokusiranje na dijalog u opisu mandata je rezultat insistiranja nekih zemalja članica koje su stajališta da ovo, kako ga nazivaju, “goruće pitanje” zaslužuje najveću pažnju budućeg specijalnog predstavnika EU.\nMiroslav Lajčak će preuzeti dužnost 1. aprila, a prema opisu mandata, njegovo sedište će mu biti u Briselu. Njegovo fizičko prisustvo u evropskoj prestonici od prvog dana nove funkcije će najverovatnije biti nemoguće, zbog izolacije u kojoj se nalazi Evropa.\nLajčak je načelno imenovan na mandat od godinu dana, koji završava 31. marta 2021. godine. EU je za njegov kabinet odvojila 1,2 miliona eura.\nLajčak i Borelj su prethodno obavljali funkciju šefova diplomatije u svojim državama, odnosno Španije i Slovačke. Obe države pripadaju grupi od pet zemalja EU koje nisu priznale nezavisnost Kosova.\nOdlazeći slovački šef diplomatije Miroslav Lajčak ima bogato iskustvo u regionu. On je bio slovački ambasador u Srbiji i Crnoj Gori, potom je imenovan za evropskog izaslanika za referendum o crnogorskoj nezavisnosti te je bio na funkciji visokog međunarodnog predstavnika u Bosni i Hercegovini. Govori tečno bosanski, srpski i hrvatski jezik.


► Mihajlović osudila poređenje žena s kravama na televiziji s nacionalnom\nNjen kabinet je saopštio da je Mihajlović rekla da "bez namere da komentariše proces osemenjavanja krava - što je i bila tema tog TV priloga, ne može a da kao žena ne osudi analogiju koju je autor priloga napravio s trudnoćom i reprodukcijom kod žena".\n"U vremenu kada se borimo da se položaj žena u našem društvu poboljša, da edukujemo građane i građanke o rodnoj ravnopravnosti, potrebi da poštujemo jedni druge, ali i o važnosti podizanja nataliteta, pojave se ovakvi slučajevi koji lekare, ginekologe, upućuju na Veterinarski fakultet da se poduče kako da efikasnije obavljaju posao za koji se godinama predano školuju, a žene se porede s kravama", kazala je Mihajlović.\nTelevizija "Hepi" jutros je emitovala prilog u kojem su veterinarski zahvati za osemenjavanje karava, upoređeni s medicinskom procedurom sa ženama.\nObjašnjavajući lečenje steriliteta krava, novinar koji je radio prilog, naveo je da bi sličan princip mogao da se primeni na žene, jer bi bilo - jeftinije.\nTo pređenje žena i krava je izazvalo mnogobrojne komentare u medijima i na društvenim mrežama.


PANČEVO: Učesnici protesta „ocrnili" Vučićeve plakate - #PočeloJe\nPANČEVO: Učesnici protesta „ocrnili” Vučićeve plakate\nIn Gradovi, Pančevo\nOsma protestna šetnja #1od5miliona održana je večeras u Pančeva, a građani su se kretali od Kulturnog centra, ulicom Vojvode Radomira Putnika prvo ka glavnoj autobuskoj a onda nazad ka sunčanom satu, kako je bilo i najavljeno uputili su se zatim pored zgrade Gradske uprave ka zdanju Vodne zajednice gde je centrala SNS-a ali su zastali stotinak metara pre kod crkve sa dva tornja.\nTokom šetnje crnom bojom su ofarbali većinu reklama SNS i njihovog predsednika Aleksandra Vučića koje godinama stoje povisoko na banderama za ulično osvetljenje. Pored “šetalice” koja je standarno bila sve vreme ispred zgrade suda razvili su transparent “Počelo je”, a onda uz njega zapalili i po koju baklju. Tokom šetnje bilo je građana koji su i otvoreno sa trotoara pružali podršku, a na autobuskom stajalištu ispred zgrade berze rada kolona je dobila i jednu otvorenu javnu kritiku. Pa je bilo otvorenog odgovora i zviždanja.\nPred šetnju ispred Kulturnog centra ponovljeni su zahtevi ovih protesta što se već tri meseca organizuju po Srbiji, sada već i u više od 90 gradova, da Aleksandar Vučić, Ana Brnabić i Maja Gojković podnesu ostavke na državne funkcije, da odstupe i rukovodstva RTS i RTV i REM-a, da se oslobode mediji, te da u amosferi deblokiranih informacija koja bi trajala između 6 i 9 meseci zatim budu organizovani slobodni izbori u Srbiji na svi nivoima.\nKako je javno konstatovano Vučić i njegovi nijedan zahtev do sada nije ispunio, a ako to ne učini narednih nedelja protesti iz čitave Srbije 13. aprila sliće se u jedinstven protest u Beogradu kako bi se glas ovih ljudi čuo.\nPrvi je govorio Miša Sekulić, student iz Pančeva koji je ocenio da se prošle nedelje pokazalo da se Vučić najviše plaši mladih i hrabrih ljudi. Pančevačkim Naprednjacima koji su Vučiću davali podršku okupljeni iz Pančeva i poručivali da hoće za Beograd, Sekulić je poručio da i treba da idu tamo ali u beogradske zatvore.\nSekulić je vlast nazvao izdajničkom i lopovskom, i dodao da je mnoge mlade do sada oterala iz Srbije ali da mladi ljudi koji su ostali neće dozvoliti da budu oterani jer im je ovde budućnost i sve njihovo. Poručio je Vučiću da ne deli Srbiju jer na to nema pravo i dodao da je jedino što može da deli ćelija sa bratom Andrejem. Sekulić je spomenu i Srpsku Spartu “Malovićeve batinaše” koji je kako je rekao neće zaustaviti ljude koji se bore za bolje Pančevo i Srbiju.\nJedan od osnivača “Otpora”, pa onda narodni poslanik DS Srđan Milivojević, po struci inženjer poljoprivrede rekao je da kad ga pančevačka vlast, kad vidi ko je vodi, podseća na “Šoićijadu jer takve vlasti nema ni u “Beloj lađi” a za Aleksandra Vučića naglasio je da se predozirao vlašću, pokušao da kao vladar bude sve u državi a “kad kralj sve funkcije preuzme postane dvorska budala”. Milivojević je naglasio da je protiv podela koje Vučić pravi u Srbiji i da priznaje samo podelu na “na ljude i neljude, a za neljude nema mesta u politici”. On je dodao da je vlast dovela do toga da fantomka u Srbiji postane narodna nošnja, a od Vučića je zatražio da ako nijedan drugi zahtev sa protesta ne prihvati, prizna bar da laze.\nMilivojević je đake Filološke gimnazije i drugu pametnu i hrabru decu Srbije uporedio sa 1300 kaplara srpske vojske u prvom svetskom ratu, a profesora Nebojšu Mitrovića koji je odbio da drži čas dok mu je učenik u vučićevom pritvoru sa profesorima koji su u Kragujevcu 1941. poručili streljačkom vodu slobodno pucaju jer i sada drže čas. Mladi su sloboda koje se Vučić boji poručio je on.\nMilivojević je pozvao starije da stanu u prve redove u predstojećim jurišima da sačuvaju decu i puste ih da uče a Vučiću poručio da je prošle nedelje poslednji put ruke na decu digao.\nBorko Stefanović, jedan od lidera Saveza za Srbiju poručio je da Pančevo nije TV Pančevo ta “kutija zla i otrova”, i nije Malović, i nije lovočuvar iz Deliblatske Peščare ni njegove junačine iz ajnfora prostorija SNS-a, i da Pančevo nije nenarodna vlast koja je narod gurnula na ivicu siromaštva. Pančevo su za njega dva svetionika koji osvetljavaju Srbiju i svetlost bacaju daleko.\nStefanović je istakao da je bez obzira na razlike opozicija složna u borbi protiv vlasti koja je u Srbiji stvorila feude sa stotinama Malovića i sa batinašima. Dodao je da protesti nisu zbog jedne polomljene glave i krvave košulje nego zbog pet miliona razloga, 60 hiljada ljudi koji godišnje napuste Srbiju, zato što nećemo Maloviće u svojoj Srbiji. Protesti su protiv Vučića koji dopušta da se čuje samo njegova istina, koja je laž, dok se istovremeno pune džepovi narodnim novcem, smatra on.\nStefanović je poručio da će biti lustracije, da neće biti preletača i preletanja i da ne zovu više “jer sad je kasno”, dodao je da nema više popravnog, da je kruna pala i da se valja po prašini jer je narod ustao. Vučiću je poručio da se ne igra jer je Srbija u istoriji imala i “veliki narodni odisaj”.\nOkupljene Pančevce on je pozvao da sa osmehom, snažni i jedinstveni, bez podela budu spremni da dođu 13. aprila na veliki protest u Beograd “gde će nas bolje i videti i čuti”, pa će se tako promeniti Srbija i postati zemlja bez podela i bogata u kojoj će “malu decu plašiti naprednjacima”.\nNovi skup “1 od 5 miliona” najavljen je za sledeći petak.\nNajava: Protest #1od5miliona u Smederevu u petak 1. marta\nMajdanpek: Vučić je tumor koji moramo saseći\nČuvari vatre ne odustaju – 33 protest #1od5miliona


Bugatti Veyron Targa - stiže za mesec dana - Automagazin\nPodsetimo, Bugatti Veyron Targa je kabriolet verzija jednog od najbržih automobila na planeti, ali sa varijabilnim krovom koji neće biti moguće smestiti u automobil. Ukoliko automobil ostane otvoren, a vreme se pogorša, za zaštitu unutrašnjeg prostora biće moguće prevući platneni krov. Kao i svaki supersportski kabriolet, Veyron Targa će biti ojačan, što će se odraziti i na performanse ovog automobila, kako zbog dodatne mase, tako i zbog aerodinamikih svojstava. Maksimalna brzina biće ograničena na 340 km/h. Očekuje se da Bugatti proizvede 70 primeraka ovog super ekskluzivnog automobila, a cena bi se mogla popeti i na 2 miliona Eura, što je za polovinu više od cene standardnog Veyrona, koji se istina proizvodi u većim serijama. Goran Sarić - Automagazin


Uručen traktor porodici Dubić\n01 februar 2018 12:51\nDirektor preduzeća „Feman“ iz Jagodine Miodrag Nikolić uručio je danas u selu Suvi Lukavac, u opštini Istok, novi traktor sa pratećom mehanizacijom Snežani Dubić, majci šestoro dece, koja je o svom problemu upoznala predsednika Aleksandra Vučića i direktora Kancelarije za KiM Marka Đurića prilikom njihovog nedavnog razgovora sa građanima u Laplјem Selu.\nSrpska lista: Nismo odali počast, isključili su nam prevod\n31 januar 2018 20:37\n"Poslanici Srpske liste danas su u znak protesta napustili sednicu pokrajinskog parlamenta, nakon što su bili žrtve neviđene političke podvale, jer su, zbog isključenog prevoda, ostali u sali u trenutku kada je kosovska skupština odavala poštu preminulom teroristi i ratnom zločincu" saopšteno je danas iz Srpske liste.\nPrikupljena sredstva na donatorskoj večeri za podršku obrazovanju na KiM\n31 januar 2018 08:52\nMinistar prosvete Mladen Šarčević rekao je na donatorskoj večeri, na kojoj su prikupljena sredstva za podršku obrazovnom sistemu na Kosovu i Metohiji, da je, preuzimajući funkciju, najavio da će misija obrazovanja početi sa Kosova i Metohije i da će svaka reforma obuhvatiti i prostore na KiM na kojima žive Srbi.\nObijena kuća Srbina iz sela Crkolez kod Istoka\n30 januar 2018 21:11\nPorodična kuća Zorana Tijanića u selu Crkolez kod Istoka obijena je u nedelju veče, saznaje Radio "Bravo".\nOvako će izgledati administrativni prelaz Merdare\nRadio Bravo Osojane / Indeksonline\n30 januar 2018 17:50\nAdministrativni prelaz na Merdaru izgledaće skroz drugačije nego kao što je bio. Projekat za obnovu ovog prelaza započeo je još prošle godine.\nVučić se sastao sa Momčilom Trajkovićem\n30 januar 2018 16:51\nPrеdsеdnik Rеpublikе Srbijе Alеksandar Vučić sastao sе danas sa dеlеgacijom Srpskog nacionalnog foruma sa Kosova i Mеtohijе, koju jе prеdvodio prеdsеdnik foruma Momčilo Trajković.\nTodosijević posetio Parteš-Pasjane\n30 januar 2018 16:36\nMinistar lokalne samouprave u kosovskoj vladi Ivan Todosijević posetio je danas sa saradnicima opštinu Parteš. Ministar se najpre sastao sa nedavno izabranim gradonačelnikom Draganom Petkovićem i direktorima ove lokalne samouprave.\nHoti: Policija radi u dve smene u istrazi o ubistvu Ivanovića\n30 januar 2018 10:37\nU istrazi o ubistvu Olivera Ivanovića nema novih detalja, ali radna grupa koja vodi istragu, radi punim kapacitetom, a vrata za saradnju nisu nikom zatvorena, kaže za „Tanjug“ zamenik komandanta Kosovske policije u Severoj Mitrovici, Besim Hoti. Policija trenutno istražuje snimke kamera koje su postavljene u širem delu grada.\nĐurić: Dolaze bolji dani za Srbe u Metohiji (VIDEO)\n24 januar 2018 19:22\nDirektor Kancelarije za Kosovo i Metohiju Marko Đurić izjavio je Radiju "Bravo" iz Osojana da dolaze bolji dani za srpski narod u Metohiji i izrazio uverenje da će, nakon posete predsednika Aleksandra Vučića pokriji, Srbi dobiti daleko veću podršku za ostanak i opstanak na svojim ognjištima.\nNapad na povratničku kuću u Ljuboždi kod Istoka\n24 januar 2018 10:25\nNepoznati napadači napali su juče kuću porodice Zarić iz sela Ljubožda kod Istoka i tom prilikom kamenicama naneli manju materijalnu štetu. "Na svu sreću nema povređenih a slučaj smo prijavili policiji" izjavio je Žarko Zarić za Bravo radio.\n23 januar 2018 23:49\nPovodom objavljivanja vesti da radio Bravo iz Osojana ne postoji i da je predsednik Vučić obećao „radno mesto u radiju Bravo koji ne emituje program“, moramo da uradimo ono što zaista nikada nismo mislili da ćemo morati, da demantujemo DA NE POSTOJIMO!\nUbijen Oliver Ivanović, podlegao povredama nakon pucnjave!\n16 januar 2018 09:31\nJevtić: Na delu organizovano nasilje nad Srbima povratnicima u opštini Istok\n14 januar 2018 11:04\nNakon najnovijeg incidenta koji se desio večeras kada je oko 21:30 časova zapaljeno seno, slama, štala i svinjac domaćinstvu Snežane Dubljević u selu Suvi Lukavac, potpredsednik Vlade Kosova i ministar za zajednice i povratak Dalibor Jevtić ocenio je da je na, kako je rekao, ”delu organizovano nasilje nad Srbima povratnicima u opštini Istok”.\nU Suvom Lukavcu kod Istoka povratnicima zapaljeno 300 bala sena\n10 januar 2018 10:54\nSinoć je u Suvom Lukavcu kod Istoka nešto pre ponoći, Miloradu Dubiću povratniku u ovom mestu zapaljeno je 300 bala sena. Šteta koja je paljevinom sena naneta Dubiću je negde oko 500 evra, a povratnici u ovom delu Kosova strahuju da je ovo nastavak pritiska na njih da napuste svoja imanja jer je pre nekoliko dana i porodici Vulić u Rudicama kod Kline takođe zapaljeno nešto više od 300 bala sena.\n19 godina od ubistva srpskih dečaka u Peći\n14 decembar 2017 10:15\nPeć - Danas se navršava punih 19 godina od svirepog ubistva šestorice srpskih mladića u pećkom kafiću "Panda". Roditelji ogorčeni što se ni posle toliko vremena još ne zna ko je kriv za smrt njihove dece, pišu Novosti.


Ministarstvo: Sporne termine u udžbenicimana na bosanskom rješavaće skupština i vlada Srbije – Sandžak PRESS\nMinistarstvo: Sporne termine u udžbenicimana na bosanskom rješavaće skupština i vlada Srbije\nMinistar prosvjete Mladen Šarčević sastao se jučer sa delegacijom Bošnjačkog nacionalnog vijeća kako bi se za novu školsku godinu obezbijedili nedostajući udžbenici na bosanskom, ali i riješili sporni termini u udžbenicima.\nRešenje za nastalu situaciju, kako se dodaje u saopštenju Ministarstva, pronađeno je i u dogovoru da se određeni, sporni termini u udžbenicima, rješavaju uz pomoć viših instanci – Skupštine i Vlade Srbije.\n“Dogovoreno je da se pripremi novi Aneks Memoranduma, kojim će se obezbijediti rješavanje spornih pitanja vezanih za štampanje odobrenih dodataka udžbenicima prirode i društva, istorije, likovne kulture i muzičke kulture, tako što će biti omogućeno sa se svaki od tih dodataka štampa kao posebna knjiga pošto dobije pozitivnu stručnu ocjenu Zavoda”, navodi se u saopštenju Ministarstva prosvjete.\nSva tri potpisnika Memoranduma i Aneksa na sastanku su se složila da se obaveze preuzete potpisivanjem, moraju ispoštovati.\nU razgovoru sa Šerčevićem učestvovala je delegacija na čelu sa potpredsjednikom Vijeća, Esadom Džudžom, državni sekretar Anamarija Viček, direktor Zavoda za udžbenike, Dragoljub Kojčić, direktor izdavačkog sektora Milorad Marjanović i urednik u Zavodu za izdanja na bosanskom jeziku Vesna Pajević.\nU skladu sa Memorandumom o saradnji u oblasti izdavanja udžbenika na bosanskom jeziku i pismu, koji su potpisali Ministarstvo prosvjete, “Zavod za udžbenike“ i Bošnjačko nacionalno vijeće, Ministarstvo se obavezalo da koordinira i prati aktivnosti na realizaciji Memoranduma i Aneksa.\n28. Jula 2017. bliski istok\nsrbija ne moze u evropu dok se nerese sva pitanja manjina a jedna od njih ce takodje biti vracanje sve imovine islamskoj zajednici kao i na hiljade porusenih dzamija koje zahtevamo da se obnove u potpunosti na racun srbije i na ona mesta gde su bile u suprotnom trazicemo minimalnu odstetu od 50 milijardi eura sem toga priznanje genocida jedinstvena islamska zajednica i zabrana cetnika cija je ideologija fasisticka zlocinacka i nakon svega oni imaju zasobom vise genocida pocinjenih nad muslimanima bosnjacima i storga se moraju prozvati zlocinackom terortickom organizacijom koja se mora zakonom zabraniti kao i ustase i evropski fasisasisticke nema evrope sve dok se zakonom ne zabrane sve fasasisticke partije organizacije obelezja i sve dok evropom ne zavlada demokratija pravda jednakost za sve nacije religije narode evropa moze opstati samo ako se svi narodi nacije religije tretiraju kao jedna porodica a zakonom zabrane ustase fasisti cetnici balisti i slicni zlocinci


Gimnazija „Svetozar Marković” - Opšti tip – mađarski - | Prijemni Upis\nNjegoševa 22 , Novi Sad, Pronađite na mapi\nPrikaži telefone 021 4721 924 Posetite website www.s-markovic.edu.rs Kontaktirajte ovu ustanovu\nStudijski program - Opšti tip – mađarski\nPredmeti koji se ovde uče predstavljaju uravnotežen izbor kako prirodnih, tako i društvenih nauka. Časovi su raspodeljeni tako da đaci uče podjednako dovoljno matematike, maternji jezik, strane jezike, biologiju, muzičko, fiziku, istoriju itd. Ovakve gimnazije su idealne za đake koji su podjednako dobri iz društvenih i prirodnih predmeta pa ne žele da se opredele za smer koji preovlađuje jednim ili drugim.\nNakon završetka školovanja đaci imaju dobru osnovu za nastavak studija bilo kojih fakulteta. Ako su pojedinci shvatili da im je tokom školovanja u gimnaziji opšteg smera bolje išla na primer hemija, imaće shodno tome veće šanse da svoje studije nastave na hemijskom fakultetu.


Sarkozy obećao pomoć EU-a siromašnim zemljama - Klix.ba\nFrancuski predsjednik Nicolas Sarkozy obavezao se u subotu u Dohi, na konferenciji Ujedinjenih naroda o finansiranju razvoja, da će Evropska unija pružati i dalje pomoć siromašnim zemljama, posebno u Africi, kako one ne bi postale "žrtve" ekonomske krize.\n"Dok se svi suočavamo s ekonomskom krizom, s povećanjem nezaposlenosti, odlučili smo da održimo naša obećanja data u domenu državne pomoći za finansiranje razvoja", rekao je Sarkozy, koji je govorio kao predsjedavajući Evropskoga vijeća, javio je AFP.\nOdobrene još 2000., te obaveze imaju za cilj da do 2015. smanje na polovinu siromaštvo, velike pandemije, smrtnost djece i nepismenost. Kako to sugeriraju mnogobrojni izvještaji, te obaveze neće, najvjerojatnije, biti ispoštovane u Africi.\n"Kao predsjedavajući Evropske unije, moje mjesto je bilo ovdje u Dohi da nedvosmisleno kažem kako razvoj zemalja kojima je najpotrebnija pomoć ne može biti žrtvovan zbog krize", nastavio je šef francuske države.\nOn je također kazao da će zemlje EU-a, koje su u 2007. isplatile 61 milijardu dolara državne pomoći za razvoj, ispoštovati svoja obećanja podrške najsiromašnijim zemljama do 2015.\n"Zbog toga sam želio biti ovdje kako bih potvrdio tu temeljnu političku obavezu Evrope", naglasio je on.


Дачић: Постигнут договор са делом опозиције око изборних услова, Двери: Ништа још не потписујемо\nHomePolitikaDačić: Postignut dogovor sa delom opozicije oko izbornih uslova, Dveri: Ništa još ne potpisujemo\n„Ovo danas je bio završni sastanak. Mi smo danas završili raspravu, ostaje da tim koji vodi Dejan Đurđević iz Vlade Srbije pretoči u papir dodatne predloge koje smo čuli i koje je prihvatio predsednik Aleksandar Vučić“, rekao je Dačić novinarima.\n„Ovde su još jednom ponovljeni rokovi za raspisivanje izbora koji su utvrđeni ustavom i zakonom“, rekao je Dačić i dodao da bi sredinom februara trebalo da budu raspisani beogradski i parlamentarni izbori, a početkom marta predsednički.\n„Takođe, razgovaralo se i o broju potpisa potrebnih za određene vrste izbora, biće napravljena posebna Radna grupa koja će se baviti biračkim spiskom, utvrđivanjem pravilnosti o biračkom spisku“, naveo je Dačić.\nMeđu prvima su jutros u Skupštinu stigli zamenik predsednika SRS Aleksandar Šešelj, predstavnica Srpske stranke Zavetnici Milica Đurđević Stamenkovski, lider Dveri Boško Obradović, predsednik Pokreta Dosta je bilo Sasa Radulović, a tu su bili i šef poslaničke grupe SNS Aleksandar Martinović i potpredsednik Skupštine i funkcioner SNS Vladimir Orlić.\nObradović: Ništa ne potpisujemo dok ne vidimo završni dokument\nPredsednik Srpskog pokreta Dveri Boško Obradović izjavio je danas da taj pokret neće potpisati završni dokument o poboljšanju izbornih uslova, dok ne vide njegovu završnu verziju.\n„Demantujem predsednika Skupštine Srbije ivicu Dačića, Dveri nisu rekle da će potpisati završni dokument dok ne vidimo završnu verziju i dok Predsedništvo ne donese takvu odluku“, rekao je Obradović novinarima.\nOn je podsetio da su Dveri tražile da sedam vodećih medija dostavi medija planove, u kojima bi se povećalo učešće opozicije u medijima, kao i formiranje nadzornog tela za praćenje izbora.


Stiže Pravilnik o dečijim igralištima: Evo ko će biti odgovoran ako se DETE POVREDI - iKragujevac\nStiže Pravilnik o dečijim igralištima: Evo ko će biti odgovoran ako se DETE POVREDI\nsubota, 21 april 2018 18:00\nNovi Pravilnik o bezbedosti dečijih igrališta biće gotov do 25. maja, a za povredu deteta na tim mestima odgovornost će ubuduće snositi vlasnik igrališta, što su najčešće lokalne samouprave.\nU Srbiji trenutno ne postoji propis kojim se detaljno definiše kakva oprema na igralištima za decu mora da postoji, kaže pomoćnik ministra privrede Aleksandar Starčević, i dodaje da je ta oblast do sada bila regulisana Zakonom o bezbednosti proizvoda.\nZato je, navodi on, ovim pravilnikom tačno određeno mesto gde mogu da se nalaze dečija igrališta, sadržaj informativne table na ulazu, vegetacija, odnosno biljke koje se nalaze na njima, ali i eventualno postavljanje ograda ukoliko se radi o zonama u blizini saobraćajnica.\n- Novi Pravilnik o dečjim igralištima ovu oblast potpuno uređuje, a to znači da će nova igrališta biti u skladu sa najvišim evropskim standardima - ističe Starčević.\nKada Pravilnik bude usvojen, što se očekuje u junu, i nakon javnih rasprava koje će se održati od 10. do 25. maja u Zrenjaninu, Kragujevcu, Užicu i Beogradu, oprema na igralištima moraće da bude od prirodnih materija u kombinaciji sa plastikom, a sprave za igru neće smeti da budu više od tri metra.\n- Nova pravila podjednako važe i za igrališta koja su već u upotrebi - naglašava Starčević.\nStarčević ukazuje da su udruženja roditelja najviše sugerisala Ministarstvu privrede da je jedan od najvećih problema na igralištima to što je teško utvrditi ko je odgovoran ukoliko se dete na povredi.\n- Odgovornost za povredu deteta od sada će snositi isključivo vlasnik igrališta - podvlači Starčević.\nNakon što ovaj dokument i zvanično stupi na snagu, u ministarstvu najavljuju da će posebnim dokumentima biti regulisana i bezbednost u dečijim igraonicama, zabavnim parkovima i sportskim igralištima na otvorenom.\n- Nismo hteli da to sve regulišemo jednim sveobuhvatnim pravilnikom, već ćemo svaku od tih oblasti regulisati posebno. Procene su da nam je potrebno šest meseci od formiranja radne grupe do novog pravilnika - zaključuje Starčević.


Da li je tuširanje hladnom vodom dobro za zdravlje? Banjaluka.com\nRazne teorije o tome šta je dobro za zdravlje dolaze i odlaze, ali ona po kojoj je tiširanje hladnom vodom dobro za organizam, već decenijama ostaje.\nTuširanje hladnom vodom je još jednom ohrabreno novom studijom, sprovedenom u Holandiji. U njoj se navodi da su se učesnici, koji su tuširanje završavali hladnom vodom, brže oporavljali od bolesti.\nJoš impresivnije je to da je dve trećine ispitanika (kojih je bilo 3.000) izjavilo da želi da nastavi da se tušira hladnom vodom, pogotovo jer im podiže energiju bolje od šolje kafe.\nU jednom BBC-om dokumentarcu, doktor Kris Van Tuleken izjavio je da je istom metodom hladnih tuševa izliječio pacijenta od depresije. Iako ne zvuči baš primamljivo, doktori navode da je poizitivno dejstvo tuširanja hladnom vodom dokazano.\nTagovi: IstraživanjetuširanjeZdravlje\tPrijavi grešku


Zaštita podataka prema GDPR regulativi | Coming Computer Engineering\nZaštita podataka prema GDPR regulativi\nObavljanje delatnosti privrednih subjekata i organa javne vlasti neminovno dovodi do prikupljanja i razmene ličnih podataka. Kada tome dodamo i pojedince koji svesno ili nesvesno svoje podatke čine javno dostupnim, jasno je da može doći do zloupotreba.\nŠta je GDPR i na koga se primenjuje?\nOpšta regulativa o zaštiti podataka o ličnosti, odnosno General Data Protection Regulation je novi pravni okvir koji propisuje način korišćenja podataka o ličnosti gradjana, koji počinje da se primenjuje od 28. maja 2018. godine.\nUkoliko je obavljanje vaše delatnosti na bilo koji način povezana sa prikupljanjem i razmenom ličnih podataka, na vas se primenjuju pravila o zaštiti podataka o ličnost. S obzirom da je Republika Srbija kandidat za pristup u članstvo EU, to je obavezuje da svoje zakonodavstvo uskladi sa evropskim propisima. To dalje znači da će biti usvojen zakon veoma sličan Uredbi EU o GDPR , te će i javni i privatni sektor RS biti u obavezi da štiti lične podatke gradjana u skladu sa evropskim standardima. Budući da nepoštovanje ovih propisa nosi sa sobom visoke novčane kazne, jasna je neophodnost pravovremenog usaglašavanja poslovanja organizacija sa novom regulativom.\nO COMING usluzi:\nSvaka organizacija bi načelno trebala da ispoštuje odredjene korake prilikom sprovodjenja odredbi Uredbe, počev od analize postojećeg sistema unutar organizacije, pa sve do dizajniranja procedura i unutrašnjih kontrola. Kompanija COMING vas može upoznati sa izazovima koje nameće GDPR i pomoći da podatke razvrstate prema stepenu osetljivosti i ranjivosti. Takodje, zajedno sa COMING timom možete izvršiti procenu uticaja privatnosti (PIA) i doneti Akt o proceni uticaja na zaštitu podataka (DPIA- Data Protection Impact Assessment) i na taj način uspostaviti povoljno poslovno okruženje.\nTrajna uskladjenost sa zahtevima regulative zahteva primenu tehnoloških security rešenja u poslovanju. Za vas možemo da izgradimo sistem koji će u potpunosti odgovoriti na zahteve GDPR-a.\nPrimena GDPR-a u svetu i kod nas\nIzazovi u vezi sa primenom GDPR-a\nNebojša Jokić, MUP RS: Bezbednost je obaveza svih nas


Od početka nagradne igre "Uzmi račun i pobedi 2018" stiglo više od 30.000 koverata | Najnovije vesti - Srbija danas\n09.02.2018. • 11:11 Tanjug\nOd početka nagradne igre "Uzmi račun i pobedi 2018" stiglo više od 30.000 koverata\nSledeće nedelje biće poznato koliko će stanova biti podeljeno\nZa devet dana od početka nagradne igre "Uzmi račun i pobedi 2018" u Pošte Srbije stiglo je više od 31.000 koverata sa računim i slipovima građana.\nPotraga vredna nekoliko hiljada evra: Otkriveno blago Zasavice\nRAMPA ZA POLOVNJAKE: Od 1. februara u Srbiji ne mogu da se registruju polovni automobili\nNagradni fond za novi ciklus nagradne igre biće potpuno poznat najkasnije do 14. februara do kad vlada ima rok da usvoji pravila i finalni nagradni fond.\n- Za sada se zna da će biti 100 automobila, što je duplo više nego u prethodnom ciklusu igre. U prošlom ciklusu bilo je šest stanova, a očekujem da ih bude ovog puta više, ali za sada se ne može govoriti o tačnoj cifri - kaže Ivan Radak iz NALEDA.\nMediji su ranije pisali da bi u nagradnoj igri trebalo da bude najmanje 10 stanova.\nVeć sada, objašnjava Radak, poznati su osnovni kriterijumi i to da u nagradnoj igri mogu da učestvuju samo punoletni građani sa boravištem ili prebivalištem u Srbiji. Radak podseća da je pravilo da u koverti mora biti minimum deset fiskalnih računa ili deset slipova ali se fiskalni računi i slipovi ne smeju mešati.\nMinimalan iznos na računu ili slipu mora biti 100 dinara, a pri popunjavanju koverte važno je da se na strani gde se koverta otvara, upiše ime i prezime, adresu iz lične karte ili pasoša i broj telefona. Sa druge strane, umesto adrese primaoca, treba da piše "Uzmi račun i pobedi 2018".\nI ove godine postoji takmičenje gradova i opština, a promena je napravljena ove godine, pa tako postoje tri kategorije, male, srednje i velike i iz svake od tih grupa će biti izabrane tri najaktivnije.\nDirektor funkcije usluga u Pošti Srbije Goran Ðerić kaže da je njihova uloga da pruže kompletnu logističku podršku u smislu prijema, prenosa, skladištenja, čuvanja i transporta do studija gde će se izvlačiti koverte.\n- Ove godine mogu da učestvuju sve vrste koverata. Mogu da učestvuju i koverte iz prošle godine obzirom da je velika količina koverata ostala kod građana, a nisu učestvovale u nagradnoj igri. Treba samo izvršiti korekciju adresne strane, da se napiše "Uzmi račun i pobedi 2018" - objašnjava Ðerić.\nPošta je na raspolaganje stavila dodaje 1.500 poslovnica i 2.000 poštanskih sandučića gde se može izvršiti predaja pošiljaka.\nnagradna igra Uzmi račun i pobedi 2018 NALED Ivan Radak Goran Đerić\nNeke namirnice možete koristiti čak i posle ISTEKA ROKA: Ovo je HRANA sa kojima MORATE BITI VRLO OPREZNI


Pregovori o ekonomskoj saradnji sa Kosovom su protivustavni i predstavljaju priznanje Kosova kao države\nПочетнаVestiPregovori o ekonomskoj saradnji sa Kosovom su protivustavni i predstavljaju priznanje Kosova kao države\nSportiucus септембар 03, 2020\nSinoćno obraćanje Aleksandra Vučića, narodu Srbije iz Vašingtona, je čisto zaluđivanje građana Srbije i vređanja inteligncije svakok normalnog čoveka.\nVučić je govorio o nekoj famoznoj tački 10, koja je navodno predstavljala priznavanje Kosova kao države, ali je on to "brutalno" odbio kako prenose režimski mediji u Srbiji.\nJedino brutalno, što je Vučić uradio u Vašingtonu, jeste brutalno kršenje Ustava Republike Srbije i brutalno polaganje kamena temeljca na Kosovsku nezavisnost i državnost.\nPošto Srbija ne priznaje Kosovo kao državu, već u Ustavu stoji da je Kosovo i Metohija sastavni i neotuđivi deo Republike Srbije, svaki pregovori sa kosovskim albancima koji se predstavljaju kao državni zvaničnici "države Kosovo" su katastrofalni i protivustavni.\nVučić je u svom sinoćnom obraćanju rekao kako je on odbio famoznu tačku 10, te da su nastavljeni pregovori o "ekonomskoj saradnji".\nEkonomska saradanja se može odvijati samo između dve države, pa su tako sami ovi pregovori zapravo priznanje kosovske nezavisnosti, jer čim ste pristali da pregovarate sa nekim ko sebe naziva premijerom Kosova i to o ekonomskoj saradnji, vi ste zapravo priznali da je Kosovo država.\nNema sumnje da će ovi pregovori koji se sada vode u Vašingtonu imati jako štetne posledice po Srbiju u budućem periodu, jer će se kosovski albanci sigurno pozivati na ove pregovore i mahati papirima, da je Srbija u Vašingtonu pregovarala i potpisala "ekonomsku saradnju" sa Kosovom.\nSama činjenica, da će na dokumentu o takozvanoj "ekonomskoj saradnji" stojati potpis predsednika Srbije, a sa druge strane potpis premijera Kosova, je katastrofalniji milion puta od famozne tačke 10, koju su juče pominjali režimski mediji.


ISO 37001 – Itesco Solutions\nStandard ISO 37001 omogućava organizaciji uspostavljanje strukturisanih procesa u svrhu jačanja integriteta, odgovornosti i transparentnosti u poslovanju, kontinuiteta poslovanja, olakšanog usklađivanja i praćenja usklađenosti obavezujućom zakonskom regulativom i propisima iz područja borbe protiv korupcije u kontekstu sprječavanja podmićivanja te praćenje učinkovitosti cijelog sistema zasnovanog na upravljanju rizicima.\nStandardom ISO 37001 specificiraju se zahtjevi i daje uputstvo za uspostavljanje, primjenjivanje, održavanje, preispitivanje i poboljšavanje sistema menadžmenta protiv mita. Ovaj sistem menadžmenta može da bude samostalan ili integrisan u cjelokupane sisteme menadžmenta organizacije. Standard ISO 37001 se može primeniti na sve organizacije:\nMito je rasprostranjena pojava. Ono izaziva ozbiljne društvene, moralne, ekonomske i političke zabrinutosti, podriva dobro upravljanje i ljudska prava, otežava razvoj i narušava konkurenciju. Takođe, povećava troškove poslovanja, uvodi neizvjesnost u komercijalne transakcije, povećava troškove roba i usluga, smanjuje kvalitet roba i usluga, urušava povjerenje u institucije i ometa fer i efikasno funkcionisanje tržišta.\nRegulativa sama po sebi nije dovoljna da se riješi ovaj problem. Svaka organizacija treba proaktivno da djeluje kako bi spriječila pojavu mita. Pomoću sistema menadžmenta protiv mita, kroz posvećenost liderstva da uspostavi kulturu integriteta, transparentnost, otvorenost i usklađenost postiže se proaktivno djelovanje. Da bi se u kontekstu spriječavanja mita organizacijom dobro upravljalo, treba da se uspostavi politika protiv mita kao sastavni dio cjelokupne politike usklađenosti sa regulativom. Politika protiv mita i sistem menadžmenta, pomažu organizaciji da izbjegne ili ublaži troškove, rizike i štetu od pojave aktivnosti u vezi sa mitom, da promoviše povjerenje u svoje poslovne dogovore i da poveća svoju reputaciju.\nRizici u vezi sa mitom sa kojima se organizacija suočava zavise od veličine organizacije, obima i složenosti aktivnosti u organizaciji, geografske lokacije i sektora u kome organizacija posluje. Ovi rizici mogu da se kontrolišu implementacijom politike, procedura i upravljačkih mjera koje su utvrđene u standardu ISO 37001.\nmitom od strane osoblja organizacije koji djeluju u njeno ime ili u njenu korist;\nImplementacija zahtjeva standarda ISO 37001 pomaže organizaciji da sprječava, otkriva i odgovara na mito i usklađuje se sa regulativom protiv mita i dobrovoljnim posvećenostima primjenjivim na njene aktivnosti. Implementacijom standarda ISO 37001 organizacija pokazuje svojim korisnicima i poslovnim saradnicima da je uspostavila dobru praksu kontrole pojave mita.\nSertifikacija ili usaglašenost sa zahtjevima ISO 37001 pomaže implementaciji odgovarajućih mjera koje mogu na adekvatan način:


Prasići koji proizvode masne kiseline Omega 3\nLekari govore pacijentima da jedu ribu koja se mresti u dubokim vodama poput lososa i tunjevine, jer sadrže masne kiseline Omega 3, koje su dobre za zdravlje ljudi. Medjutim, istraživači navode da bi uskoro mogao biti dostupan još jedan izvor ovih, za srce zdravih, kiselina. Zamislite, recimo, slaninu bogatu Omega tri kiselinama...\nRendal Prater sa Univerziteta države Mizuri član je istraživačkog tima koji je prvi put u istoriji uzgojio prasiće koji proizode masne kiseline Omega 3, karakterističan samo za ribe iz hladnih voda. Ta supstanca poboljšava zdravlje srca ljudi i smanjuje rizik od srčanih oboljenja. Omega 3 kiseline ne proizvode sisari - uključujući i svinje. Medjutim ovi prasići su genetski modifikovani i profesor Prater kaže da bi svinje mogle da budu čak i bolji izvor masnih kiselina Omega 3 od riba.\n”Verujemo da će ovo biti metod za istinsko proučavanje onoga što se dešava kad prasići imaju visoki nivo masnih kiselina omega 3“, kaže Prater.\nPrasići i ljudi imaju slične kardiovaskularne sisteme - i istraživači često koriste svinje da bi proučavali bolesti ljudi. Stoga su profesor Prater i drugi istraživači uzbudjeni zbog uspeha ovog projekta:\n“Mislim da će nam ovo obezbediti još jedno sredstvo kako bi zbilja razumeli efekte omega 3 masnih kiselina na kardiovaskularni, imuni i reproduktivni sistem, kao i prevenciju raka“, kaže Prater.\nIstraživači su upotrebili kloniranje da bi umesto Omega 6 kiselina, organizam svinja počeo da proizvodi omega 3 kiseline. Medjutim, pomenuti prasići su prirodnim parenjem, prenosili gen za proizvodnju omega 3 na svoje potomstvo.\nI mada su mnogi protiv genetski modifikovanih biljaka i životinja, a drugi neće jesti prasetinu iz verskih razloga, istraživači navode da bi prasići sa omega 3 masnim kiselinama mogli da postanu važan izvor zdrave hrane širom sveta. Pored toga ovaj poduhvat je važan i za dalje proučavanje uticaja omega 3 masnih kiselina na ljudsko zdravlje.


Tanjug 23. aprila 2021. 12:21\nSREMSKA MITROVICA – Ministarka za rad, zapošljavanje, boračka i socijalna pitanja Srbije Darija Kisić Tepavčević pozvala je poslodavce i nezaposlene da se prijave na 13 javnih poziva koje je Nacionalna služba za zapošljavanje (NSZ) raspisala u cilju realizacije mera aktivne politike zapošljavanja za 2021. godinu.\nOna je prilikom obilaska preduzeća „Roloplast Mošić“ u Sremskoj Mitrovici, koje zapošljava oko sto ljudi i sarađuje sa NSZ, istakla da je veoma ponosna što ovakve firme postoje u Srbiji.\n„Nalazimo se u porodičnoj firmi sa dugom tradicijom. Ovde vidimo podsticajnu atmosferu, jer se firma proširuje, gradi nove proizvodne pogone i prostore za skladištenje, konstantno zapošljava ljude“, navela je Kisić Tepavčevićeva.\nKako je saopšteno iz Ministarstva za rad, zapošljavanjem, boračka i socijalna pitanja, na osnovu direktne finansijske podrške u mere aktivne politike zapošljavanja, ove će godine biti uključeno više od 18.000 nezaposlenih, a za realizaciju ovih poziva opredeljeno je 5,75 milijardi dinara.


Protest radnika Željeznica RS-a 3. marta – dijalogin.tv\nRadnici Željeznica Republike Srpske 3. marta izlaze na proteste u Doboju, odlučeno je danas u Prijedoru na sastanku sindikata tog preduzeća, prenosi Fena.\nOrganizirat će, kako je rečeno nakon sastanka, protestnu šetnju od željezničke stanice u Doboju do zgrade uprave tog javnog preduzeća, gdje će rukovodstvu Željeznica RS-a uručiti svoje zahtjeve.\nTraže da se plaće, naknade za topli obrok, prijevoz i ostala davanja te doprinosi isplaćuju mjesec za mjesec, da se ne primjenjuje sistematizacija dok se ne napravi program zbrinjavanja viška radnika, da preduzeće poštuje isplatu izvršnih presuda i da se istraži odgovornost i smjene odgovorni za loše stanje u Željeznicama RS-a.\nUkoliko se ovi zahtjevi ne ispoštuju, upozoravaju da je spisak onih radnika koji su spremni da štrajkuju i glađu sve veći.\nPojedini radnici su ranije tužili Željeznice RS-a zbog neisplaćenih zakonom definiranih naknada, ali još čekaju na isplatu, jer uprava tvrdi da to javno preduzeće nema novaca.\nIzetbegović: Ivanićevo pismo predstavlja neustavno djelovanje


Rivali u Libiji razmenili zatvorenike, deo dogovora o prekidu vatre\nBeta 26. decembra 2020. 13:40\nRivali u Libiji počeli su danas razmenu zatvorenika, koja je deo sporazuma o primirju potpisanog pre dva meseca u Ženevi pod okriljem UN, saopštili su zvaničnici UN i Libije.\nRazmena prve grupe zatvorenika pod nadzorom zajedničkog vojnog odbora organizovana je danas u jugozapadnom selu al Švajrif, saopštila je UN misija podrške u Libiji (UNSMIL).\nLibija je podeljena izmedju vlade koju podržavaju UN sa sedištem u glavnom gradu Tripoliju i rivalskih vlasti sa sedištem na istoku zemlje. Dve strane podržava niz lokalnih milicija kao i regionalne i strane sile.\nZemlja bogata naftom upala je u haos posle pobune podržane od strane NATO 2011. kada je svrgnut i ubijen dugogodišnji vodja Muamar Gadafi.\nU aprilu 2019. komandant Kalifa Haftar baziran na istoku zemlje i njegove snage pokrenule su ofanzivu da pokušaju da zauzmu Tripoli, u kampanji koja je izgubila zamah posle više mesei borbe i na kraju je propala u junu. Haftarove snage su se povukle u priobalni grad Sirt.\nDve strane su potpisale sporazum o prekidu vatre pod pokroviteljstvom UN u oktobru koji je uključio razmenu ratnih zarobljenika.\nUNSMIL je objavio da je počela razmena zatvorenika ne navodeći koliko je razmenjeno sa obe strane. UN su pozvale obe strane da ubrzaju primenu sporazuma o primirju.\nFathi Bašaga, ministar unutrašnjih poslova vlade koju podržavaju UN pozdravio je razmenu u tviter poruci i objavio slike oslobodjenih zatvorenika.\nSporazum o primirju takodje uključuje odlazak stranih sila i plaćenika iz Libije u roku od tri meseca. Medjutim, dva meseca od potpisivanja sporazuma nije objavljen nikakav napredak po tom pitanju. Obe strane dovele su u Libiju hiljade stranih boraca iz Rusije, Sirije, Sudana, Čada prema stručnjacima UN.


seminar : strana 2 : Južne vesti\nNovinari iz cele Srbije razmenjivali iskustva u Nišu\n15:56, 24. 11. 2017.\nDiskusija o tehničkim, ali i etičkim nedoumicama, razmena iskustava o izveštavanju putem interneta, te umrežavanje, razlozi su zbog kojih su se novinari iz svih krajeva Srbije okupili u "Južnim vestima". Oni su tokom dvodnevnog skupa razgovarali o najrazličitijim temama, a složni su u tome da će im novostečana znanja mnogo koristiti.\nO kulturi putovanja na besplatnom seminaru\n09:00, 17. 2. 2016.\nKako bi kroz predavanja i primere upoznalo sve zainteresovane sa kulturnim i prirodnim potencijalom Srbije Udruženje “Mladi za turizam – Niš“ organizuje seminar “Kultura putovanja“ u petak, 26. februara.\nI novinari u borbi protiv nelegalne trgovine\n12:00, 21. 2. 2015.\nVisoke marže, porezi i komplikovane procedure, kao i niska građanska svest, neki su od glavnih uzroka sive ekonomije protiv kojih se treba boriti i novinarskim izveštavanjem, zaključak je seminara koji je održan u niškom “Media centru”.\nSeminar kineskih veština za bolje zdravlje\n14:13, 7. 11. 2014.\nU subotu, 22. i 23. novembra, u sali Umetničke škole u Nišu, biće održan seminar kineskih veština “Tai Chi Chuan” i “Yi Quan”, čiji je cilj pre svega, kako kažu organizatori, unapređenje zdravlja polaznika.\nNova praktična znanja za studente i privrednike\n13:15, 27. 11. 2013.\nGodinu dana od početka treninga projekta "Bridge", na svečanosti na Univerzitetu u Nišu, 66 studenata i privrednika dobilo je 110 sertifikata kao dokaz uspešno završenih obuka.\nStudenti iz Grčke, Turske, Crne Gore i Makedonije u Nišu\n11:06, 21. 10. 2013.\nStudenti iz Skoplja, Izmira, Istanbula, Ankare, Atine, Hanije, Patrasa, Podgorice i Niša sastaće se narednog vikenda, od 24. do 27. oktobra, u Nišu, na Regionalnoj konferenciji Egejske BEST regije.\nPredavanje o "StartUp" biznisu\n10:32, 10. 5. 2013.\nU sredu, 15. maja u svečanoj sali Elektronskog fakulteta od 15 sati biće održan jednodnevni seminar na kome će se kao poredavači prisutnima obratiti internet gurui “SturtUp” poslovanja.